Cəmiyyət 25 Fevral 2021 19:39 (UTC+04:00)\nBu gün cəmiyyətimizdə ən aktual, lakin insanların fərqinə varmadığı problemlərdən biri qeyri-formal məşğulluqdur. Təəssüflər olsun ki, insanlar işə düzələrkən bir çox hallarda əmək müqaviləsi tələb etmir, lakin özü özünün nə qədər hüquqlarını pozduğunun fərqinə varmır.\nMəsələ ilə bağlı Trend-ə açıqlama verən Milli Məclisin Əmək və sosial siyasət komitəsinin üzvü Sevinc Hüseynova bildirib ki, rəsimləşdirilməyən əmək münasibətlərində işlə təmin olan vətəndaşlar bir çox sosial hüquqlarından istifadə edə bilmirlər:\n“Onların əməyinin mühafizəsi, sağlamlıq hüququ, istirahət, məzuniyyət, təhlükəsizlik və gigiyena hüquqlarından istifadə edə bilmirər. Eyni zamanda rəsmi işləməyən insanlar sosial layihələrdən, əmək pensiya hüququndan da kənarda qalırlar. Ona görə də insanlar öz hüquqlarını bilməli və işə düzələrkən əmək müqaviləsi tələb etməlidir”.\nDeputat qeyri-formal məşğulluğun daha çox olduğu kənd təsərrfüatı sahəsi haqqında danışarkən bildirib ki, bu sahədə daha bir ciddi məsələ ondan ibarətdir ki, kənd təsərrüfatı sahəsində əmək münasibətləri daha çox hüquqi şəxslərə şamil olunur:\n“Bunlar böyük aqroparklar, ailə kəndli təsərrüfatları, aqarar assosiasiyalardır. Ancaq cənab Prezidentin apardığı islahatlar nəticəsində kənd təsərrüfatı sahəsində böyük nailiyyətlər və uğurlar əldə olunub. Belə ki, bu sahədə artıq çox sayda fiziki şəxs fəaliyyət göstərir və böyük sayda işçi qüvvəsindən istifadə edirlər”.\nMilli Məclisin son plenar iclası zamanı Əmək Məcəlləsi, Vergi Məcəlləsi və Mülki Məcəlləsinə qeyri-formal məşğulluğun aradan qaldırılması ilə bağlı edilən dəyişikliklər haqqında danışan S.Hüseynova bildirib ki, bu dəyişikliklər mütərəqqi və çox əhəmiyyətlidir: “Yaşadığmız pandemiya dövründə bu məsələlər daha da aktuallaşdı. Dəyişikliklərin hədəfi təbii ki, ölkə vətəndaşlarının layiqli əməyinə nail olmaqdır və bu istiqamətdə paralel olaraq həm məşğulluğun artırılması, həmçinin qeyri-formal məşğulluğun aradan qaldırılması məsələləri nəzərdə tutulur”.


Faydasız nəqliyyat kartları nə zaman işə düşəcək?\nFaydasız nəqliyyat kartları nə zaman işə düşəcək?\n“Hələlik Nəqliyyat Nazirliyinin tətbiq etdiyi layihələrin heç biri dayandırılmayıb. Sizcə 2013-cü ildən bəri əzab-əziyyətlə hazırlanan və tərtib olunan layihəni dayandırmaq nə qədər düzgün olar?”, - deyə N.Həsənov bildirib.\nQeyd edək ki, avtobuslarda gedişhaqqıların kart sistemilə ödənilməsi barədə layihə 2013-cü ildən hazırlanır. Dəfələrlə Nəqliyyat Nazirliyi tərəfindən bildirilirdi ki, həmin sistem ideal şəkildə tətbiq olunacaq. Bir neçə dəfə sistemin icrasına başlanılacaq gün də dəyişdirilmişdi. Ötən ilin yay aylarından başlayaraq kartla ödəniş sistemi işə düşdü. O zaman Nəqliyyat Nazirliyi bildirdi ki, ilin sonlarına qədər ödənişlər tam nağdsızlaşdırılacaq. Artıq sürücülərin əli nağd pula dəyməyəcək. Lakin həmişəki kimi yenə də verilən vədlər söz olaraq qaldı.\nO vaxtdan indiyə kimi sərnişinlərin yalnız 2-3 faizi kartla ödəmələrdən istifadə edib. Bu da sistemin düzgün qurulmadığını bir daha sübut edir.\n“Unutmaq olmaz ki, arada maliyyə məsələsi var. Bu sistemin qurulmasına külli miqdarda vəsait xərclənib. Amma bu sistemi qurarkən sahibkarları nəzərə almadılar. Sahibkarların hüquqları da nəzərə alınmalıydı”, - deyə Məzahir Rüstəmov bildirib.\n“Hazırda avtobuslarda validatorlar quraşdırılıb. Artıq bir ildən çoxdur işləyir. Amma gündə kartlardan istifadə edənlərin sayı yox dərəcəsindədir. Bir gündə heç 1 manat yüklənmir”, - deyə sahibkarlar bildirib.\nNə deyək Avropa Oyunlarını da gözləyək. Görək necə olur!\nMəqalədə : Faydasız nəqliyyat kartları nə zaman işə düşəcək?


"Kənd-Qida-İş"Hİ Federasiyası üzrə cari iyun ayının 1-dən 15-dək aşağıdakı tədbirlər həyata keçirilmişdir\n-\t5 iyun “Su təsərrüfatı və meliorasiya işçiləri günü” peşə bayramı münasibəti ilə Bakı Biznes Mərkəzində elmi-praktiki konfrans keçirilmişdir.\nKonfransadan əvvəl tədbir iştirakçıları Fəxri xiyabanda Azərbaycan xalqının Ümummilli lideri Heydər Əliyevin abidəsi önünə əklil və gül dəstələri qoyaraq xatirəsini yad etmişlər.Sonra görkəmli oftalmoloq-alim, akademik Zərifə xanım Əliyevanın da xatirəsi yad edilərək məzarı üstünə gül dəstələri qoyulmuşdur. Tədbir Şəhidlər xiyabanının ziyarət etdilməsi ilə başa çatmışdır.\nEimi-praktiki konfransı giriş sözü ilə Azərbaycan Meliorasiya və Su Təsərrüfatı ASC-nin sədri Əhməd Əhmədzadə açaraq qeyd etdiki, ölkədə meliorasiya və su təsərrüfatının inkişafında xalqımızın ümummilli lideri Heydər Əliyevin tarixi xidmətlərindən , qədim suvarma əkinçiliyi ənənələrinə malik olan respublikamızda meliorasiya və irriqasiya işlərinə ötən əsrin əvvəllərində başlanılsa da, bu sahənin əsas inkişafı ulu öndərin respublikamıza rəhbərlik etdiyi 1969-1982-ci illərə təsadüf edir.\nƏ.Əhmədzadə qeyd etdi ki, həmin illərdə ölkəmizdə meliorasiya və su təsərrüfatı sahəsində quruculuq işləri geniş vüsət almış, iri su anbarları, çoxsaylı hidroqovşaqlar, nasos stansiyaları, müasir meliorasiya və irriqasiya sistemləri tikilib istifadəyə verilmişdir ki, bunun da nəticəsində suvarılan torpaqların ümumi sahəsi 1,5 dəfədən çox artmışdır.\nHeydər Əliyevin yenidən hakimiyyətə qayıdışı ilə meliorasiya və su təsərrüfatının öz inkişafının yeni mərhələsinə qədəm qoyduğunu diqqətə çatdıran natiq bildirdi ki, həmin dövrdə mövcud meliorasiya potensialının dağıdılmasının qarşısı alınmış, ondan daha səmərəli istifadə olunması yolları və sahənin gələcək inkişaf istiqamətləri müəyyənləşdirilmişdir. Heydər Əliyevin bilavasitə göstərişləri əsasında Azərbaycanın meliorasiya və su təsərrüfatına iri investisiyalar yatırılmağa başlanılmışdır.\nMilli Məclisin aqrar siyasət komitəsinin sədri Eldar İbrahimov, Baş nazirin müşaviri Musa Məmmədov, “Azərsu” ASC-nin sədri Qorxmaz Hüseynov ,Su Təsərrüfatı İşçiləri Həmkarlar İttifaqı Respublika Komitəsinin sədri Akif Məmmədov, çıxış etdilər.\nKonfransda Kənd Təsərrüfatı və Qida Sənayesi İşçiləri Həmkarlar İttifaqı Federasiyasının sədri Tofiq Quliyev çıxış edərək, AHİK-in sədri, millət vəkili Səttar Mehbalıyevin Peşə bayramı münasibəti ilə Təbrik məktubunu iştirakçıların diqqətinə çatdırdı. T.Quliyev daha sonra Federasiya tərəfindən su təsərrüfatı və meliorasiya sahəsində səmərəli fəaliyyətinə görə bir qrup əməkdaşın təltif edildiyini bildirərək, sahə zəhmətkeşlərini bir daha təbrik etdi və işlərində yeni-yeni uğurlar arzuladı.\n-\tFederasiyanın tədbirlər Planına uyğun olaraq , 15 İyun Milli Qurtuluş Günü münasibəti ilə Federasiya və həmçinin Sahə Hİ Qax, Zaqatala , Şəmkir, Yevlax və Ağcabədi rayon komitələrində və həmçinin üzv təşkilatlardan “Azərsun Holdinq” Şirkətlər Qrupunun müəssisələrində, Azərbaycan Meliorasiya və Su Təsərrüfatı ASC, Aqrar Elm Mərkəzi və s. təşkilatlarda bir sıra tədbirlər, elmi-praktik konfranslar keçirilmişdir.\n-\tHəmkarlar ittifaqı təşkilatlarının rəhbər işçiləri və fəalları üçün işçilərin soisal-iqtisadi mənafelərinin qorunması ilə bağlı maarifləndirmə işləri davam etdirilir.


Ana səhifə » Xəbər lenti\t» Sosial layihələrin davamlılığı xalqın dövlətə olan inamını daha da artırır\nSosial layihələrin davamlılığı xalqın dövlətə olan inamını daha da artırır\n2020-ci ilin sonunda ərazi bütövlüyünü təmin etmiş müstəqil Azərbaycan dövləti daim şəhid ailələrinə və fiziki sağlamlığını itirən şəxslərə xüsusi diqqət ayırmışdır. Vətən müharibəsi başlanan anadək bu diqqət və qayğı, həmçinin Heydər Əliyev Fondu, Qarabağ Müharibəsi Əlilləri, Veteranları və Şəhid Ailələri İctimai Birliyi tərəfindən də həyata keçirilirdi. Beləliklə, əminliklə demək olar ki, şəhid ailələri və müharibə əlillərinin sosial müdafiəsinin gücləndirilməsi və onların maddi təminatının yaxşılaşdırılması istiqamətində işlərin görülməsi daim dövlətimiz üçün prioritet olmuşdur. Əlbəttə ki, bu həm də xalqın dövlətə olan inamının və etibarının artırılmasında mühüm rol oynamışdır. Döyüşə girən hər əsgər başa düşürdü ki, arxada qoyduğu ailəsi onun dövlətinə əmanətdir. Üstəlik bu dəstək, təkcə şəhid ailələri və qazilərə deyil, Vətən müharibəsində iştirak etmiş hər bir hərbçinin ailəsinə şamil olunur. Dünyanın heç bir ölkəsində olmayan bu həssaslıq dövlətimizin öz vətəndaşına olan diqqət və qayğısının göstəricisidir.\nAzərbaycan Respublikası Prezidentinin Fərmanı ilə yaradılan daha bir Fond isə “Qarabağ Dirçəliş Fondu”dur. Fondun yaradılması Vətən müharibəsi dövründə əldə olunan milli birliyimizə töhfədir. Fond işğaldan azad edilmiş torpaqlarımızın bərpası və yenidən qurulması ilə yanaşı, maliyyə dəstəyi göstərilməsi və sərmayələrin cəlb edilməsində, ölkə daxilində və ölkə xaricində təşviqat işlərinin aparılmasında və digər məsələlərdə fəaliyyəti ilə həyata keçiriləcək layihələrə öz töhfəsini verəcəkdir.\nTəəssüflər olsun ki, Birinci Qarabağ müharibəsi və ümumilikdə münaqişə boyu olduğu kimi mənfur düşmən mülki əhaliyə qarşı törətdiyi terror əməllərini Vətən müharibəsi dövründə də davam etdirdi. Gəncəyə, Bərdəyə, Tərtərə, Mingəçevirə və digər münaqişə zonasından uzaq ərazilərimizə ard-arda hücumlar olundu və mülki əhaliyə külli miqdarda ziyan vuruldu. Ancaq dövlətimiz bu məsələdə də xalqını tək buraxmadı. Daha əvvəl 2016-cı ilin Aprel döyüşlərindən və Tovuz hadisələrindən sonra olduğu kimi, Vətən müharibəsindən sonra da dövlətimiz zərər görmüş əhaliyə dəyən ziyanı qarşılamaqdadır. Ölkə başçısının müvafiq göstərişləri ilə zərər çəkən vətəndaşlara maliyyə yardımları göstərilir, onların problemlərinin həllində dövlət strukturları iştirak edir. Sosial layihələrin davamlılığı xalqın dövlətə olan inamını daha da artırır.


Sərkisyanın Qarabağa görə cəmi iki həftə vaxtı var |\nErmənistan Prezidenti Serj Sərkisyanın Qarabağdakı gərginlik fonunda danışıqlar prosesindən imtina etdiyi barədə isterik bəyanatına baxmayaraq, rəsmi İrəvan Azərbaycanla tezliklə – yaxın 2 həftədə danışıqlar masasına oturacaq.\nANS-in məlumatına görə, bunu Rusiya xarici işlər nazirinin sabiq müavini, Siyasi araşdırmalar mərkəzi Fondunun direktoru Andrey Fedorov deyib.\nSərkisyan yaxın vaxtlarda danışıqlar məsələsinə görə Rusiya rəhbərliyi ilə yeni konsultasiyalara başlayacaq.\nOnun sözlərinə görə, Dağlıq Qarabağ münaqişəsi zonasında Azərbaycan və Ermənistan Silahlı Qüvvələri arasında baş verən Dördgünlük müharibə vəziyyəti o qədər dəyişib ki, münaqişəyə köhnə qaydada yanaşma tamamilə alt-üst olub.\n“Mövcud status-kvo var idi və bunu cidd-cəhdlə qorumağa çalışırdılar. İndi bu situasiya dəyişib. İrəvan baş vermiş hadisələrdən sonra əvvəlki vəziyyəti saxlaya bilmir. Onlara bu münaqişədə yeni danışıqlar mövqeyi lazımdır. Lakin yeni danışıqlar mövqeyi ATƏT-in Minsk Qrupunun çərçivəsində deyil, Moskvanın vasitəçiliyi ilə birbaşa Azərbaycanla danışıqlar aparmaqdan ibarətdir. Məndə olan məlumata görə, bu yeni mövqe İrəvanda indi mövcud deyil.”, – Fedorov bildirib.\nSiyasətçinin sözlərinə görə, diplomatiyada belə bir qayda var: Öz mövqeyin yoxdursa, danışıqlar masasından heç vaxt durma.\n“Bu gün İrəvanda yeni mövqenin formalaşdırılmasına bir çox məsələlər mane olur. Birincisi, bu gün Ermənistanda daxili siyasi əhval-ruhiyyə danışıqlardan çox qarşıdurmaya köklənib. Ona görə ki, Ermənistan rəhbərliyindəki, həmçinin hərbidə olanların çoxu hesab edir ki, Ermənistan öz mövqeyindən tamamilə imtina etməyib, qüvvədə saxlayır. Əslində bu qarşıdurmalı yanaşma həmişə olub. Sadəcə, özünü büruzə vermirdi, aprel hadisələrindən sonra bu yanaşma qızışır”, – diplomat deyib.\nFedrorov əmindir ki, hazırda İrəvanda rəsmilər arasında çaşqınlıq yaşanır, onlar bundan sonra nə edəcəklərini bilmirlər: “Ermənistan təkbaşına hamıya qarşı olmaq vəziyyətinə düşmək istəmir. İndi İrəvanda bundan, hər nə olursa olsun, qaçmağa çalışırlar. Onlar hansısa daxili kompromis tapmaq istəyirlər ki, danışıqlara gedə bilsinlər”.\n“Burada söhbət maksimum iki həftədən gedir. Ermənistan prezidenti yaxın vaxtlarda danışıqlar məsələsinə görə Rusiya rəhbərliyi ilə yeni məsləhətlərə başlayacaq. Yalnız bundan sonra bəzi irəliləyişlər olacaq. Bir şey aydındır ki, bu vəziyyətdə İrəvan danışıqlar prosesindən imtina edə bilməz, çünki əks halda məğlub olacaq”, – rusiyalı diplomat qeyd edib.\nAprelin 24-də Sərkisyan bəyan etmişdi ki, Dağlıq Qarabağ münaqişəsi zonasında müharibə “istənilən an” başlaya bilər və münaqişənin nizamlanmasına dair danışıqların perspektivi çox azdır.\n“Rusiyanın vasitəçiliyi altında əldə edilən atəşkəs daha geniş miqyasda müharibənin əngəllənməsi üçün kifayət deyil”, – Sərkisyan bildirmişdi.\n“Təhlükəsizlik qarantiyası olmadan Ermənistanın sülh danışıqlarına qayıtması ağlasığmazdır. Çünki indi situasiya tamamilə başqadır. Bir tərəfdən biz haradasa danışıq aparacağıq, o biri tərəfdən hərbçilər burada münaqişəni həll etməyə çalışacaqlar?” – Sərkisyan vurğulamışdı.\nLakin qısa müddət sonra Ermənistan Xarici İşlər naziri Edvard Nalbəndyan bəyan etdi ki, Ermənistan Dağlıq Qarabağ münaqişəsinin nizamlanması üzrə danışıqlar prosesindən imtına etmir.\nMüdafiə Nazirliyi sorğumuza cavab verdi – bütün müvafiq tədbirlər həyata keçirilir!


BEYONCÉ: B'DAY ALBOMUNUN ICMALI - XƏBƏRLƏR\nİkinci solo albomunda, keçmiş Destiny's Child müğənnisi əsasən balladri, melisma və təmiz popdan qaçır, bunun əvəzinə tərbiyəli nömrələrə və funk təsirlərinə ağır, enerjili bir set təqdim edir.\nƏn ağlabatan meyarlara görə Beyoncenin ikinci albomu B'Day solo debütünü geridə qoyaraq bir uğurdur Təhlükəli Sevgidə . Beyoncé burada bir çox dinləyicinin həmişə istədiklərini dəqiq bir şəkildə təqdim edir: qısa, sıx və enerjili, tərəqqi nömrələri və funk təsirləri ilə ağır, balladri və melisma üzərində işıq.\nB'Day * r & b müğənnisini ən isti və ən anında ələ keçirir: Bu yivlərdə müəyyən bir qarışıqlıq var, klassik pop mahnısını elliptik olaraq Amerikanın '1 Şeyini' Beyoncenin səs baxımından bənzər bir şəkildə xatırladır. Crazy in Love '. Beyoncé bir müğənni olaraq daha rahat səslənir, son vaxtlar oynadığı Tina Turner bənzərliklərini genişləndirir, ifaları getdikcə daha çox instinktiv və ruh həvəsləndirmə mənzərələrində gözlənilməz dərəcədə böyüyür. Ən radikal şəkildə, ikinci səsli 'Zəngli Siqnalın siren dəstəyi ilə hazırlanan tırtıl, səmimi (və ecazkar) bir-birinə zidd gəlir, səsi həyəcan verici dərəcədə həyəcan və paranoyaya bənzəyir.\nRuh mama xarakterində qalan, yeni ifadə etdiyi ifadə, Richcraft və ya Neptunes tərzi fank barabanı naxışlarına və bu üslubdan son dərəcə uzaqlaşdıqda belə dalğalı buynuzlara əl-ələ bürüyür, məsələn zərbli, Diwali-esque cemində. 'Get Me Bodied' və ya sərt bir şəkildə səsləndirən 'Upgrade U' - növbə əhəmiyyətsiz hiss olunur və buynuz bölmələrinin xəyallarını hələ də eşidirsiniz. Beyoncé'nin sözləri həmişəkindən daha əyləncəli və özünəməxsusdur: 'Martin'in insanlar üçün etdiyini sənin üçün edə bilərəm' deyərək 'Upgrade U' nin həddindən artıq makiyajının çox satıldığını və bunun tək r & b müğənnisi olduğunu bildiyindən şübhələnirəm. xətti düz bir üzlə çatdıra bilən.\nİndiyə qədər bu qədər yaxşıdır, ancaq bunun yuxarıdakıların klassik pop albomu olmasına mane olan şey budur ki, Beyoncé artıq klassik pop yaratmır. Əvvəlki işlərinin tənqidlərini həll etməklə (çox qəribə, çox qəsdən, çox idarə olunan) Beyoncé mükəmməl pop texnikasını zəiflətdi. B'Day əvvəlki hitlərinin hazırlandığı dəqiqlikdən məhrumdur - 'Baby Boy' cazibədar pozası heç bir yerdə sübut deyil və böyük Destiny's Child singllərinin parıldamaz tutulmazlığı daha da uzaq hiss olunur. B'Day Üçüncü və dördüncü single albomlarına bənzəyir, bu da hələ bir doldurucu albomdan daha yaxşıdır, lakin hit single ilə çox böyük bir şəkildə müəyyən edilmiş bir janrda, bir 'Crazy in Love' və ya 'Baby Boy' ağırlığının üstündə yumruq ata bilər. - 'Déjà Vu' nun bu baxımdan tutarlılığı ikiqat qılınc olur.\nHər şeydən çox, Beyoncé də səslənir həqiqi burada: Əvvəlki işlərinin böyük hissəsinə əzəmətli aurasını verən, onun mükəmməl bir plastisiyası idi, sanki mükəmməllik üçün bir narsisistik sürüşdə adi hədəfləri aşmışdı. Könüllü şəkildə postamentindən ayrıldı, indi eyni qorxu hissini oyatmaq üçün mübarizə aparır: Mahnıları əvvəlki kimi intensiv səsləndirir, amma duyğuları hamısı insandır.\nQəribə bir şəkildə bəlkə də bu açar ən böyük qazancını təmin edir və B'Day ən yaxşı mahnısı, 'Əvəzolunmaz' balladası ilə. Sanki Midas parıltılı pop mükəmməlliyini itirərək Beyoncé təsadüfən parlaqlığa büdrəmə ehtimalını açdı. 'Bilməməlisən' deyə danışır / Bir dəqiqə içində səninlə görüşə bilərəm / Əslində o bir dəqiqə içində olacaq, 'deyə sürətlə çıxan bir sevgilisinə, ümidsiz bir şəkildə inamsız bir laqeydlik cəhdində öyünür. Əvvəllər Beyoncenin ürək qırmasına yanaşması hər zaman sözün əsl mənasında idi, səsi və sözləri duyğularını inandıran, öyrənilməli bir səylə bəzən inanmaq çətin, hətta bağlamaq belə çətin idi. 'Əvəzolunmaz', Beyoncenin özünə yalan söylədiyi ilk mahnıdır və səsinin yalana mükəmməl xəyanət etməsi (sözlərin sərt yuxarı dodağında bir verliş titrəməsini aşkar etmək) eyni zamanda onu ən inkişaf etmiş və ən dürüst ifasına çevirir. .\nvulkan hələ də həyəcanlıyam\nhəftəlik yeni video\nkevin gates tam albomu\nqəribə gələcəyin üzvləri\ndaş gül daş güllər


Dünyada ilk avtomobil və ilk avtomobil nomrəsi » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 24-06-2014, 02:00\nSəs ver: Avtomobil latın və yunan sözlərindən ibarət olub, özü yeriyən deməkdir.\nAvtomobil barədə ilk fikir XV əsrdə yaşamış Leonardo da Vinçi və XVII yüzilliyin dahisi İsaak Nyuton tərəfindən irəli sürülüb. İki böyük alimin bu sahədə davamçısı sayılan fransız Nikolas Cozef 1769-cu ildə buxarla işləyən ilk avtomobil icad edib. Bu icaddan bəhrələnən Amadey Bolle 1875-ci ildə həmin sistemlə işləyən avtomobillə Parislə Le-Manş arasındakı məsafəni 18 saata qət edib. Bu, texnika aləmində böyük sensasiya olmaqla bütün dünya alimlərinin diqqətini avtomobil sənayesinə yönəldir. O vaxtdan avtomobillər dünyanın aparıcı qüvvələrinin diqqət mərkəzinə çevrilir və gündən-günə təkmilləşdirilir.\nBəs görəsən avtomobilə ilk nömrə qeyd edən kimdir?\nDünyada avtomobilə ilk nömrə qeyd edən almaniyalı kommersant Rudolf Hersog idi. Onun avtomobilində İA1 nömrə nişanı qeyd olunmuşdu. İA onun həyat yoldaşının adı və soyadının baş hərfləri idi — İohanna Anker. 1 rəqəmi ilə də Rudolf Hersoq onu demək istəyirmiş ki, xanımı onun həyatında ilk və təkdir.\nloading... 7 il dənizin dibində qalmış avtomobil necə satıldı?


Pakistanda İranın "Cundullah" qruplaşmasının rəhbəri həbs olunub\nPakistanda İranın "Cundullah" qruplaşmasının rəhbəri həbs olunub\nDünya xəbərləri 24 Dekabr 2010 11:12 (UTC+04:00)\nDekabrın 23-də axşam Pakistanda "Cundullah" qruplaşmasının rəhbəri, iyunda edam olunan Əbdülmalik Riqini əvəz edən Əbdülrauf Riqi həbs edilib. Bu barədə IRNA agentliyi yerli KİV-ə istinadən yazır.\nAgentliyin məlumatına görə, həbsin detalları sonra açıqlanacaq.\nBəluç sünnilərinin təşkilatı olan "Cundullah" ("Allahın döyüşçüləri") qruplaşması 2003-cü ildə yaradılıb və İranda, eləcə də qonşu Pakistandakı Bəluçistan əyalətində fəaliyyət göstərir. İran hakimiyyəti "Cundullah"ı kütləvi qətllər, silahlı basqınlar, adam oğurluqları, partlayış və təxribatlar törətməkdə günahlandırır. Tehran bəyan edir ki, "Cundullah" qruplaşması ABŞ və Böyük Britaniyanın xüsusi xidmət orqanları ilə əlbirdir.\nSistan və Bəluçistan əyalətində əhalinin əksəriyyətini sünnilər (islamda nisbətən daha çoysaylı cərəyanın ardıcılları) təşkil edir. İranda sünnilər azlıq təşkil edir.\n"Cundullah" lideri Əbdülmalik Riqi 2010-cu il iyunun sonlarında İranda edam olunub. O, 2010-cu il fevralın 23-də Dubaydan Qırğızıstana gedən təyyarənin göyərtəsində həbs edilib.\nDekabrın 15-də İranın Sistan və Bəluçistan əyalətinin Çabahar şəhərində İmam Hüseyn məscidinin yaxınlığında baş vermiş terror aktı nəticəsində imamın vəfatının ilönümü ilə əlaqədar məscidə gələn 38 nəfər ölüb, 50 nəfər yaralanıb. Daha bir nəfər xəstəxanada vəfat edib.\n2010-cu il iyulun 16-na keçən gecə Zahidanda "Cami" məscidinin qarşısında iki kamikadze partlayıcı qurğunu işə salıb. Terror aktı nəticəsində həlak olanların sayı 27-yə çatıb, 270 nəfər yaralanıb. Dubayın "əl-Ərəbiyyə" telekanalının verdiyi məlumata görə, terror aktına görə məsuliyyəti rəhbərləri Əbdülməlik Riqinin edam edilməsinə cavab olaraq, "Cundullah" qruplaşması öz üzərinə götürüb.\nTəşkilatın üzərinə götürdüyü terror aktlarından biri 2009-cu ilin oktyabrında İranın cənub-şərqində baş verən və 50-yə yaxın insanın həyatına son qoyan partlayış olub.\nXırdalanda partlayış olub, iki nəfər dağıntılar altından çıxarılıb Hadisə 19:11


Vaxt.Az - ƏSF-nin növbəti israfçılığı\n11:53 | 28 yanvar 2019 | Bazar ertəsi Məqaləyə 1744 dəfə baxılıb Şriftin ölçüsü\nÖtən il Əmanətlərin Sığortalanması Fondu ləğvedicisi olduğu bütün müflis bankların yeni yaradılmış Kredit bürosuna qoşulmasını həyata keçirib, bununla bağlı (proqram təminatı, işçilərin təlimatlandırılması və s.) xeyli xərc çəkib (təbii, bağlanmış bankların, daha doğrusu onların zavallı kreditorları, əmanətçiləri hesabına). Bunu ləğv prosesinə nəzarət edən apelyasiya məhkəməsinə belə izah edib ki, guya Mərkəzləşdirilmiş Kredit Reyestrinin funksiyaları Kredit bürosuna keçib. İşdən başı çıxmayan hakimlər də bu xərcləri təsdiqləyib. Təbii, hakimlər Fondun və ona faktiki nəzarət edən Maliyyə Bazarlarına Nəzarət Palatasının bu qədər savadsız və (və ya) ziyanverici olduğunu təsəvvür edə bilmir.\nBelə ki, əslində Mərkəzləşdirilmiş Kredit Reyestrinin funksiyalarının Kredit bürosuna keçməsi həqiqətə uyğun deyil. Belə ki, “Banklar haqqında” Qanunun 35.4-cü maddəsində deyilir: “Banklar hər bir borcalan haqqında məlumatı maliyyə bazarlarına nəzarət orqanının müəyyən etdiyi qaydada maliyyə bazarlarına nəzarət orqanında yaradılan mərkəzləşdirilmiş kredit reyestrinə verməlidir. Mərkəzləşdirilmiş kredit reyestrində toplanan məlumatlara bank sirrinin bu Qanunla müəyyən olunmuş qorunması qaydaları şamil olunur. Banklar tərəfindən borcalanları barədə məlumatın kredit bürosuna təqdim edilməsi və kredit bürosundan alınması qaydası “Kredit büroları haqqında” Azərbaycan Respublikasının Qanunu ilə tənzimlənir”. Yəni bu iki qurum paralel fəaliyyət göstərir, birinin funksiyaları digərinə keçməyib!\nƏn əsası isə “Kredit büroları haqqında” Qanunun 12.1-ci maddəsinə görə yalnız kredit təşkilatları kredit tarixçələrini təşkil edən məlumatı fəaliyyətdə olan ən azı bir kredit bürosuna təqdim etməlidirlər. Lakin müflis bank artıq kredit təşkilatı deyil, çünki lisenziyası ləğv edilib. Buna görə də müflis bank heç bir halda Kredit bürosuna qoşulmamalıdır.\nBeləliklə, ləğv prosesində olan bankın Kredit bürosunda iştirakı, buna səy və vəsaitin sərf edilməsi israfçılıqdır. Yazıq əmanətçilər də gözləyir ki, pullarını sağa-sola (əsasən sola!) xərcləyən Fond onlara nəsə qaytaracaq...


Qənirə Paşayeva AŞPA-da girovlardan danışdı\n29 Yanvar 2015 16:33\nMillət vəkili Qənirə Paşayeva AŞPA-da AŞ-nın baş katibi T.Yaqlandı Azərbaycanlı girovlar - Şahbaz Quliyev və Dilqəm Əsgərovun azad olunması üçün addımlar atmağa çağırıb.\nBu gün AŞPA-nın qış sessiyası çərçivəsində Avropa Şurasının baş katibi Tyobörn Yaqland AŞPA üzvləri qarısında çıxış edib və sonra millət vəkillərinin suallarını cavablandırıb. Azərbaycan nümayəndə heyətinin üzvü Qənirə Paşayeva baş katibə müraciət edərək Azərbaycanlı girovların azad olunması üçün addımlar atmağa çağırıb.\nO deyib: "Bir neçə ay əvvəl Ermənistanın işğal etdiyi Azərbaycan ərazilərində qurulmuş və beynəlxalq ictimaiyyət tərəfindən tanınmayan separatçı erməni rejimi tərəfindən girov götürülən azərbaycanlılar, məcburi köçkünlər Şahbaz Quliyev və Dilqəm Əsgərova qarşı bütün beynəlxalq normaları pozaraq insanlıqdan kənar əməllər həyata keçiriblər. Şahbaz Quliyev və Dilqəm Əsgərova qarşı saxta məhkəmələr quraraq onları hələ də girov saxlamaqda, əziyyət və işgəncələr verməkdə davam edirlər və azad etməkdən imtina edirlər. Onların ailələri sizdən dəstək gözləyir. Onların girovluqdan azad edilməsi, azadlığa çıxması üçün bir baş katib kimi hansı addımlar ata bilərsiniz və ya atmağı planlaşdırırsınız”.\nBaş katib isə cavabında vəziyyətin gərginliyini xüsusi vurğulayıb. O deyib: «Bu, Azərbaycanla Ermənistan arasındakı Dağlıq Qarabağ münaqişə ilə bağlıdır. AŞ indiyə kimi bu münaqişənin həllində heç bir rol oynamayıb. Bu məsələ ilə ATƏT-in Minsk qrupu məşğul olur. Amma AŞPA-nın Avropada İnsan Hüquqlarının vəziyyətinə dair qəbul etdiyi son hesabatında deyilir ki, biz dondurulmuş münaqişələr olan bölgələrdə öz instrumentlərimizi işlədə bilmirik. İnsan hüquqlarının qorunması baxımından bu bir növ qara dəliklərdir. Biz də indi düşünürük ki, bu konkret məsələ ilə bağlı necə fəaliyyət göstərə bilərik, hansı töhfələrimizi verə bilərik. Hələlik heç nə edə bilmirik.\nBiz praktiki baxımdan nələr edə bilərik? Biz bu sahədə yalnız insan hüquqlarını qorumalıyıq. Amma burada münaqişə olduğundan, bu çox həssas bir məsələdir. Amma mən yenə də əvvəlki kimi Konvensiyamızın dondurulmuş münaqişələrin mövcud olduğu bökgələrdə tətbiq oluna bilməməsinə təkidlə qarşı çıxıram. Avropada hamı, o cümlədən Dnestryani bölgədə, Dağlıq Qarabağda hamı bizim İnsan hüquqları üzrə Avropa Konvensiyamızla və digər uyğun beynəlxalq sənədlərlə qorunmalıdırlar.”


Vergi ödəyicilərindən vergi borclarının alınması üsulları - XALQQAZETI.COM\nVergi ödəyicilərindən vergi borclarının alınması üsulları\nVergiödəyicisinin vergi öhdəliyi yarandıqda borclarının alınması sahəsində hansı tədbirlər görülür?\nVergilər Nazirliyinin Media və kommunikasiya mərkəzindən bildirilib ki, belə hallar baş verdikdə, vergi borclarının ödənilməsinin təmin edilməsinin üsullarından biri vergiödəyicisinin əmlakının siyahıya alınması və ixtisaslaşdırılmış açıq hərracda satılması qaydasında həyata keçirilməsidir. Vergiödəyicisinə məxsus əmlak siyahıya alındıqdan sonra 30 gün müddətində vergi öhdəliyi yerinə yetirilmədikdə həmin əmlakın açıq hərracda satılması haqqında qərar qəbul olunması üçün məhkəməyə müraciət edilə bilər. Vergiödəyicisi olan hüquqi şəxsin bütün əmlakı, vergiödəyicisi olan fiziki şəxsin isə Azərbaycan Respublikasının qanunvericiliyinə əsasən tələb yönəldilə bilməyən əmlakından başqa, digər əmlakı siyahıya alına bilər.\nVergiödəyicisinin siyahıya alınmış əmlakının əmtəə birjalarının nəzdində yaradılmış hərrac təşkilatı tərəfindən ixtisaslaşdırılmış açıq hərraclarda satılması haqqında məhkəmənin qərarı qanuni qüvvəyə mindikdən sonra qətnamə ilə təmin edilmiş borca faizin hesablanması dayandırılır. Həmin vergi borcunun dövlət büdcəsinə ödənilməsi isə icra məmuru tərəfindən təmin edilir. Vergiödəyicisinin siyahıya alınmış əmlakı icra məmurunun sifarişinə əsasən elektron hərrac vasitəsilə də satılması mümkündür.\nBundan başqa, vergiödəyicisinin yaranmış vergi borcu (faizlər və maliyyə sanksiyası istisna olmaqla) 20 min manatdan yuxarı olduğu halda, Cinayət Məcəlləsinin 213-cü maddəsinin tərkibi yaranır və materiallar araşdırılması üçün Vergilər Nazirliyi yanında Vergi Cinayətlərinin İbtidai Araşdırılması Baş İdarəsinə göndərilir. Cinayət işi başlandığı zaman əsasən ibtidai araşdırma müddətində yerli vergi orqanı tərəfindən mülki iddiaçı olaraq yayındırılmış vergi məbləğinin maddi ziyan kimi tanınması barədə iddia ərizəsi ilə həmin quruma müraciət edilir. Məhkəmənin ittiham hökmü ilə şəxs təqsirli bilinərsə, mülki iddia təmin edilir və vergi borcu üzrə məbləğin məhkum olunan şəxsdən tutulmasına qərar verilir.\nVergi borcunun ödənilməsinin təmin edilməsinin əsas üsullarından biri də fərdi sahibkarların və hüquqi şəxslərin icra orqanının rəhbərinin ölkədən getmək hüququnun müvəqqəti məhdudlaşdırılmasıdır. Bununla bağlı yerli vergi orqanları tərəfindən ərizə ilə məhkəməyə müraciət olunduqdan sonra məhkəmə tərəfindən xüsusi icraat qaydasında 10 gün müddətində ərizəyə baxılaraq məhkəmə aktı qəbul edilir. Ərizə təmin edildiyi halda, qətnamə dərhal qüvvəyə minir və ondan şikayət verilməsi qətnamənin icrasını dayandırmır. Vergi borcunun ödənildiyi və ya silindiyi, eyni zamanda, məhdudiyyətin aradan qaldırılması üçün digər əsaslar yarandıqda, yuxarı vergi orqanının qərarı ilə şəxsin ölkədən getmək hüququna qoyulmuş məhdudiyyət aradan qaldırılır.\n2 Oktyabr 2019 15:53 - XƏBƏRLƏR


SOSİAL 25 fev 2021, 09:09\nMəsələ ilə bağlı müraciətlər nəzərə alınaraq, kiçik bir araşdırma aparılıb. Türkiyədə yaşayan Seda Akgül (adı xanımın istəyinə əsasan şərtidir-red.) bildirir ki, o, Türkiyədə vətəndaşıq aldıqdan sonra Bakıdakı ailəsinə Agır Cinayətlərə Dair İşlər üzrə Məhkəmənin müstəntiqi tərəfindən bildiriş gəlib. Xanım Türkiyə vətəndaşlığını qəbul edib, Azərbaycan hökumətinə bununla bağlı gec xəbər verdiyi üçün 3000-5000 manat arasında cərimə olunacaq. Cərimə ödənməzsə, iş məhkəməyə çıxarılacaq. Məhkəmədən sonra inzibati əsaslarla cəzalandırılacaq.\n"Qanunun 10-cu maddəsinin 1-ci hissəsi və 18-ci maddəsinin 1-ci hissəsinin 1-ci bəndində qeyd olunub ki, qanunun geriyə qüvvəsi yoxdur və qanun qüvvəyə minənə qədər ( 2014-cü il) xarici ölkə vətəndaşlığını qəbul etmiş Azərbaycan vətəndaşlarına şamil olunmur”.(modern.az)


Abidələrin bərpası adıyla büdcəmiz dağıdılır - Nazirliyin hər il 10-20 milyonluq oyunu\n20:19 28-04-2022 306\nMilli Məclisin ötən iclaslarının birində millət vəkili Qənirə Paşayeva abidələrin bərpasına ayrılan 600 min manat vəsaitin boşa getdiyini və bunun ciddi araşdırılmalı olduğunu vurğulayıb.\nBildirib ki, 2020-2021-ci illərdə bu işə 40 milyon manat səviyyəsində ayrılan vəsaitin 77.3%-i yalnız bir abidəni əhatə edib. Ona görə də bu xidmət tərəfindən abidələrin bərpası, konservasiyası işləri həyata keçirilmədiyi üçün yenidən sənədlərin hazırlanmasına ehtiyac var.\nBəs abidələrin bərpası işində bu qədər boşluqlar niyə var? Aidiyyəti qurumlar bu işə niyə ciddi yanaşmır?\nXalqxeber.az xəbər verir i, məsələ ilə bağlı Bakupost.az -a Milli Məclisin Mədəniyyət komitəsinin üzvü, millət vəkili Aqil Abbas açıqlama verib.\nQeyd edib ki, abidələrin bərpasında ayrılan pulların mənəmsənilməsinə görə bir çox adamlar həbs edilib:\n“Abidələrin bərpasına ayrılan vəsaiti mənimsədiyinə və qeyri-işlərə xərclədiyinə görə bir çox insanlar artıq həbs olunub. Təbii ki, abidələr tam bərpa olunmur. Buna ayrılan vəsait təyinatı üzrə xərclənmir. Hətta o cür insanlar həbs olunaraq 8 ilə yaxın iş də veriblər. Abidələrə ayrılan pullar onların özünə xərclənmir. Tarixi abidlərimiz diqqətdən kənarda qalıb. Adi bir daş da tarixi abidə ola bilər. Vaxtı ilə Sadıq Murtuzayev Ağdamda qəbirüstü abidələri gətirib, açıq muzey yaratmışdı. Bizim təmirə ehtiyacı olan qədim qalalarımız var ki, ot basıb, uçub dağılır. Mədəniyyət Nazirliyi bu işdə daha ciddi məşğul olmalıdır”.\nAMEA-nın Bakıxanov adına Tarix İnstitutunun əməkdaşı, mədəni abidələrin tədqiqi üzrə ekspert Faiq İsmayıl bildirib ki, il ərzində bir abidənin bərpasında 10-20 milyon pul silinməsi sadəcə korrupsiyadır:\n“Azərbaycanda abidələrin mühafizəsi və bərpası işləri olduqca bərbad vəziyyətdədir. Ona görə ki, abidələrin bərpasında mütəxəssis kadrlar çatışmır. Hazırda Azərbaycanda abidələrin bərpası ilə bağlı hansısa bir institutda fakültə, kollec, peşə məktəbi görə bilmərik. Bu baxımdan abidlərin bərpası kimi çox vacib olan bir iş ya başlı-başına buraxılır; ya həvəskarlar, ya da adi memarlar tərəfindən bərpa olunurlar. Ona görə də bu işdə ciddi pozuntulara yol verilir”.\nEkspert qeyd edib ki, Şuşa şəhərində Bülbülün Ev Muzeyinin bərpasında ciddi səhvlərə yol verilib:\n“Həmin abidənin bərpasında əvvəlki buxarların təmizlənməsi, yenidən bərpa edilməsi baş tutmadı. Eyni zamanda giriş darvazaları da əvvəlki vəziyyətindəki kimi qoyulmadı. Bülbülün güllələnmiş büstü ilə yeni hazırlanmış büstünü həyətin içərisində yanaşı qoymaq heç bir məna kəsb etmir. Çünki, birinci növbədə güllələnmiş büst həyətin girəcəyində olmalı və ətrafında bir kompozisiya yaradılmalı, o qəlpələr, dəymiş zərər orada təsvir olunmalı idi. Ora daxil olan hər hansı bir şəxs izahatsız bunun mənasını anlamalıydı. Bu kimi hallar çoxdur. Azərbaycan Mədəniyyət Nazirliyi Mədəniyyət Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətinin özündə belə mütəxəssis yox dərəcəsindədir”.\nF. İsmayıl əlavə edib ki, abidələrin müntəzəm olaraq monitorinqləri çox az hallarda aparılır:\n“Hansısa rayona gedərkən orada abidənin qeydiyyat kitabını tələb etsəniz sizə heç bir şey verilməz. Çünki həmin qeydiyyat kitabında abidəyə ildə bir və ya iki dəfə baxış keçirilməsi, dəyişikliklərin olması barədə məlumat fotolarla birlikdə qeydiyyat kitabında əks olunmalıdır. Lakin biz bunu heç vaxt görə bilmərik. Eşitməmişəm ki, hansısa abidə bərpa olunanda həmin abidələrin materialları ekspertizaya verilsin və bunun laboratoriya analizi aparılsın. Faktiki olaraq bu baş verməlidir.\nAbidələrimizin ornamental memarlıq quruluşları, bədi daş nümunələri, üzərində işləmələr var. Bunlar olduğu kimi öz yerində otuzdurulmalıdır. İl ərzində bir abidənin bərpasında 10-20 milyon pul silinməsi sadəcə korrupsiyadır. Ona görə abidələrin bərpası işində kifayət qədər boşluqlar var”.\nLitva və Azərbaycan strateji tərəfdaşdırlar


Rey və Çarlz Eamesin 10 dini yaradıcılığı - Məqalələr - 2021\nDizayn dünyasında əfsanəvi cütlük olan Rey və Çarlz Eames 1941-ci ildə ABŞ-da evləndilər. 20-ci əsrdə onlar yaradılış üzərində hökm sürdülər və kütləvi istehsal istiqamətində dizayn inkişaf etdirdilər. Ən gözəl əsərlərini tərtib etdikləri birlikdə.\nTel bazası aşağı masa\nBu qəhvə masası müxtəlif məqsədlər üçün yaradıldı: qonaq otağı üçün qəhvə masası, yataq otağının masası, yemək otağı üçün xidmət masası ... Kiçik ölçüsü və azaldılmış çəkisi onu hər yerə aparmağa imkan verir.\nAdına baxmayaraq, kafedra yenə də kreslo. Eames cütlüyünün başqa bir dini yaradıcısı, rahat istirahət etmək üçün salon salonu və ya bulud şəklini xatırladır.\nAlpacha bölgəsindən (ABŞ-ın şərqi) gələn quşdan ilham alaraq ev quşu təbiəti içəriyə gətirir. Qeyri-adi bəzək toxunuşu üçün masaya və ya masaya yerləşdirilir.\nCüt bu kreslo mebel istehsalçısı Herman Miller üçün 1956-cı ildə yaratdı. Rey və Çarlz Eames bu parçanı köhnəlmiş ilk beysbol əlcəyi kimi görünmək üçün hazırladılar. Eyni şəkildə istehsal edilən Osmanlı adlı ayaq otağı ilə satılır.\nSonsuz modul, şəxsi bufetinizi tərtib etmək üçün blokları əlavə edə və ya silə bilərsiniz. Beləliklə bir ofis, aşağı bir panel və ya bir ekran qutusuna çevrilir. Mondrian üslubunda, bədii bir daxili üçün əsas rəng və formalarla oynayırıq.\nKontrplak Yemək Kürsü Taxta Baza\nİkinci Dünya Müharibəsi illərində Amerika ordusu ilə əməkdaşlıq etdikdən sonra cütlük ağac hazırlama və əyilmə mövzusunda biliklərini inkişaf etdirdilər. Bir neçə il sonra, dayandırılan əsl texniki cəhətdən bu stul yaratdılar.\nFransız dilində "hamısını as" sözünü "tout pendre" və ya "tout suspendre" ilə tərcümə edirik. Bir çox palto çəngəl ilə bu palto çarxı düzgün adlandırılmışdır, demək olar ki, hər şeyi asa bilərsiniz.\nKafedra hamının böyük zövqü üçün sallanan stul olur. Kalıplı plastik qabıq bir çox rəngdə mövcuddur və cütün ən böyük uğurlarından biridir.\nUniversal Baza Dəyirmi Masa\nBu cədvəl 83% təkrar materiallardan hazırlanmışdır. Herman Miller tərəfindən redaktə edilmiş, özelleştirme üçün bir çox imkanları ilə bu gün hələ satışdadır: boy, rəng, baza ...\nCopyright 2021 \_ Rey və Çarlz Eamesin 10 dini yaradıcılığı...


Tarixi Yarışma VIII sinif » Azerbaycan dilinde tarix dersleri ve testler\nTarixi Yarışma VIII sinif\nleylabehman 2-06-2015, 19:26 Tarixi əyləncə / Viktorina oxunub 6 223\nResurs, 28 May Respublika günü münasibəti ilə hazırlanmışdır. Resurs 4 mərhələli viktorinodan ibarətdir. Resursun ilk mərhələsində Azərbaycan tarixindən 135 sayda sual var. İkinci mərhələ krasvord, 3-cü mərhələdə domino oyunu, 4-cü mərhələdə isə auksion həyata keçirilir.\nResursu yükləyib, fikirlərinizi bildirə bilərsiniz. İlk mərhələdən əlavə olaraq, növbəti mərhələlərdə viktorinolar, müəllimin özü tərəfindən kartoçkalarda hazırlanır.\nResurs VIII siniflər arasında uğurla həyata keçirildi.\nŞagirdlərim 3-1 hesabı ilə qalib gəldi. Uğurlar hər birinə\n3 iyun 2015 12:00\nMüəllimə çoxdandı aramızda yox idiniz. Möhtəşəm yarışma əllərinizə sağlıq....\nÇox sağ olun Hamlet müəllim. 1 ay idi ki, internetim yox idi.\n3 iyun 2015 17:30\nƏvvala aramıza yenidən döndüyünzün üçün təşəkkür edirəm Leyla müəllimə . Yarışmaya gəldikdə isə bir şagir olaraq sizin kimi bir müəllimimin olmasını arzu edirəm . Həqiqətən çox peşəkarsınız . Yarışmaya isə söz ola bilməz .\n8 noyabr 2015 17:22


16 Yanvar 2012 - 11:59\nBütün zamanların ən böyük alimlərindən biri olan İsaak Nyuton haqqında söhbət açılanda öncə alma yada düşür.\nDeyilənlərə görə, Nyuton cazibə qüvvəsi nəzəriyyəsini öz bağlarındakı alma ağacının kölgəsində oturub dincələn zaman başına düşən alma ilə əlaqədar olaraq verib. Bu, bəlkə də, kimlərinsə uydurmasıdır.Amma yazılanlara görə, Nyutonun cazibə qüvvəsinə dair elmi işləri Avropada fransız yazıçısı və maarifçi filosofu Volterin (1694 - 1778) sayəsində yayılıb. Volter ömrünün son illərində İngiltərəyə gedib-qayıdandan sonra Nyutonun ona böyük təsir bağışlayan cazibə qanununu təbliğ etməyə başlayıb. Nyutonun başına düşən alma haqqında məlumatı da dünyaya o yayıb. Volter onu da deyib ki, alma barədə məlumatı Nyutonun böyük hörmətlə 20 il ərzində öz evində saxladığı qohum qızdan alıb.\nİsaak Nyuton ingilis riyaziyyatçısı, mexanik və fiziki, astronom və astroloqu, müasir fizikanın banilərindən biri olub. Nyuton mexanikanın əsas qanunlarını formalaşdırıb, bütün fiziki hadisələrin təsvirinin vahid fiziki proqramını yaradıb. O, ümumdünya cazibə qüvvəsini kəşf edib, planetlərin Günəş ətrafında və Ayın Yer ətrafında hərəkətinin , habelə okeanlarda qabarma və çəkilmənin izahını verib. Akustikanın və fiziki optikanın əsasını da bu alim qoyub. Diferensial və inteqral hesabı Nyuton işləyib hazırlayıb. İşıq dispersiyasını, xromatik aberrasiyanı o kəşf edib, interferensiya və difraksiyanı araşdırıb, işığın korpuskulyar nəzəriyyəsini genişləndirib, güzgülü teleskop hazırlayıb, səma mexanikasının əsaslarını yaradıb. Sələflərinin və özünün mexanika sahəsində tədqiqatlarının nəticələrini ümumiləşdirərək alim “Natural fəlsəfənin riyazi başlanğıcı” adlı möhtəşəm əsərini ərsəyə gətirib. 1687-ci ildə nəşr olunmuş bu əsərdə mexanikanın əsas məfhumları və prinsipləri üç məşhur qanun - ətalət qanunu, hərəkətin kəmiyyətinin sərf edilmiş qüvvəyə proporsionallığı qanunu, təsir və əks - təsir qanunu şəklində formalaşdırılmışdır. Daha bir konsepsiya onun adı ilə bağlıdır. Nyuton bu konsepsiyasında Günəş sisteminin vəhdətdə olmasında israrlı idi. O, Günəş sistemini atomun quruluşuna oxşadırdı. Günəş protonla müqayisə edilən pozitiv enerjinin mərkəzi mənbəyi kimi təqdim olunur, planetlər isə elektronlara bənzədilirdi. Yer kürəsinin sakinləri isə qaz təbəqəsi ilə örtülmüş elektronlardan birində qərar tutmalı idi. Nyuton optika sahəsində də böyük nailiyyətlər qazanmışdır. 1666-cı ildə üçtərəfli şüşə prizma vasitəsilə ağ işığı yeddi rəngə(spektrə) ayırmış, beləliklə də onun mürəkkəbliyini( dispersiya hadisəsini) sübuta yetirmiş, xromatik aberrasiyanı kəşf etmişdir. Teleskoplarda aberrasiyaya (optik sistemdə alınan təsvirlərin təhrif olunması) yol verilməməsi üçün orijinal sistemli- güzgülü(əksetdirici) teleskop-reflektor hazırlamışdı. Bu teleskopda linza əvəzinə batıq sferik güzgüdən istifadə olunmuşdu. Həmin teleskop Nyuton teleskopu adlanırdı. O, optik tədqiqatlarını “Optika” əsərində şərh etmişdi.\nNyuton dərin inamı olan xristian idi. O, təkcə dünyəvi elmlə deyil, həm də teologiya, ilahiyyat elmi ilə məşğul idi. Onun üçün elm ilahiyyatdan ayrılmaz idi. O, insan qəlbini, eləcə də şeytanlar və mələkləri də maddi varlıq sayırdı. Ona görə də Nyuton xristianlığı anlamaq baxımından azlıqların içindəydi. O, Allahı vahid varlıq kimi qəbul edir, İsanı (ə) isə sadəcə peyğəmbər sayırdı. Buna baxmayaraq, İncili həqiqi fakt kimi qəbul edib, həyatını ona uyğun qururdu. Kəşf elədiyi qanunların hamısı onun üçün yalnız sona yaxınlaşan dövriyyənin qanunları kimi qalmaqdaydı. Apokalipsis, yəni axır zamana, dünyanın sonuna inanır və onun tezliklə olacağını düşünürdü. Onun əsərlərini, xüsusilə də apokalipsis haqqında yazdıqlarını oxuyandan sonra müasirlərinin onu Allahsız adlandırmağını qəbul etmək olmur.


Eşq və Qadın » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Qadının gözlərindən bütün keçmiş həyatını oxuya bilərsiniz əslində, yetərki baxmağı bilin, dərinliklərində yaşanmışları görəbilin… Başlanğıcda ürkək, qorxaq, utancaq baxar. Canı həqiqətən yanıbsa, nə\nsanki ilk dəfə eşqi yaşayırmış kimi hər dəfə yenidən başlayır nəfəs almağa.Sevdiyinə can verməyə.Heyat eşqmiş, eşqdə hayatmış kimi sevməyə.Əvvəl ürəyini ömürlük, sonra ömrünü həps eder sevdiyinə. Eşqinə ruhunu təslim edər.Sonrada ömrünü əmanət edər.Birsözlə qadın aşiq olarsa; heç getməyəcəkmiş kimi sevər.Heç gəlməyəcəkmiş kimi də gedər.Ya sevərək ölər, Ya da ölərcəsinə sevər. NoName


Ombudsman nikah yaşının 1 il azaldılmasına yol verilməməsini, 18 yaşına çatmayanlarla cinsi əlaqənin cinayət sayılmasını təklif edib\nElmira Axundova: Bütün beynəlxalq təşkilatlar, bütün ölkələr Azərbaycanın ərazi bütövlüyünü tanıyır\nƏrdoğan: Minsk qrupu regionda sabitliyi təmin etmək istəyirsə, Ermənistanı Dağlıq Qarabağı boşaltmağa vadar etməlidir\nAzərbaycanın döyüş təyyarəsi və helikopterləri bugünkü döyüşlərdə tətbiq olunmayıb - Vaqif Dərgahlı\nAhıllardan ordumuza dəstək mesajları\nAmerika Azərbaycanlıları Şəbəkəsi Ermənistanın təxribatlarına etiraz olaraq məktub kampaniyasına başlayıb\n1 Oktyabr 2020\nOmbudsman erkən evlilik hallarının aradan qaldırılması məqsədilə təkliflərlə çıxış edib.\nTəklif parlamentin aprelin 24-də keçiriləcək plenar iclasının gündəliyində salınmış Azərbaycanın İnsan hüquqları üzrə müvəkkilinin (Ombudsman) 2019-cu il üzrə məruzəsində yer alıb.\nMəruzədə qeyd edilib ki, Cinayət Məcəlləsinin 152-ci maddəsində “on altı yaşına” sözlərinin “on səkkiz yaşına” sözləri ilə əvəz edilməsi məqsədəuyğun olar. Bununla, on səkkiz yaşına çatmayan şəxslə cinsi əlaqədə olma və ya seksual xarakterli digər hərəkətlər etməyə görə cəzalar müəyyənləşdirilməlidir.\nMəruzədə bildirilir ki, erkən evliliyin və bunun nəticəsi olan erkən hamiləliyin, habelə qeyri-rəsmi nikahların qarşısının alınması qadın hüquqlarının təmin edilməsi istiqamətində ciddi problem olaraq qalmaqdadır. Ombudsman hesab edir ki, istər fizioloji, istərsə də psixoloji cəhətdən ana olmağa hazır olmayan azyaşlı qızlar təhsildən kənarda qalmaqla öz hüquqlarını müdafiə etmək, fiziki və əqli potensialını gerçəkləşdirmək imkanını itirirlər.\nOmbudsman erkən evlilik hallarının aradan qaldırılması məqsədi ilə Cinayət Məcəlləsinə və Ailə Məcəlləsinə müvafiq dəyişiklik olunmasını təklif edib. Hazırda Cinayət Məcəlləsinə əsasən (152-ci maddə), 16 altı yaşına çatmayan şəxslə cinsi əlaqədə olma və ya seksual xarakterli digər hərəkətlər etmə üç ilədək müddətə azadlıqdan məhrumetmə ilə cəzalandırılır. Eyni zamanda həmin cinayətlərə görə məsuliyyət göstərilən əməlləri törətmiş şəxslə zərərçəkmiş şəxsin yaş fərqi iki ildən çox olduqda yaranır.\nOmbudsman Cinayət Məcəlləsində 16 yaşın 18 yaşla əvəzlənməsini təklif edir. Bununla, eyni zamanda 16 yaşına deyil, 18 yaşına çatmayan şəxslə cinsi əlaqədə olma və ya seksual xarakterli digər hərəkətlər etmənin üç ilədək müddətə azadlıqdan məhrumetmə ilə cəzalandırılması təklif olunur. O cümlədən göstərilən əməlləri törətmiş şəxslə zərərçəkmiş şəxsin yaş fərqi iki ildən çox olduqda cinayət məsuliyyətinin yaranması barədə müddəanın ləğvi zəruri sayılır. Başqa sözlə, Ombudsman bu əməli törətmiş şəxslə zərərçəkmiş şəxs arasında yaş fərqinin cinayət məsuliyyətinin yaranmasının qarşısını almasını düzgün hesab etmir.\nQeyd edək ki, Ailə Məcəlləsinə əsasən, Azərbaycan Respublikasında nikah yaşı 18 yaş müəyyən olunur. Bununla belə, Ailə Məcəlləsinin 10.2-ci maddəsinə əsasən, üzrlü səbəblər olduqda, nikaha daxil olmaq istəyən və nikah yaşına çatmamış şəxslərin yaşadıqları ərazinin müvafiq icra hakimiyyəti orqanı onların xahişi ilə nikah yaşının 1 ildən çox olmayaraq azaldılmasına icazə verə bilər. Ombudsman Ailə Məcəlləsinin 10.2-ci maddəsinin də ləğv edilməsini təklif edib. Ombudsman heç bir halda nikah yaşının 1 il azaldılmasına (17 yaşa) yol verilməməsinin tərəfdarıdır.\nOmbudsman Aparatının rəhbəri Aydın Səfixanlı bildirib ki, nikah yaşının bərabərləşdirilməsi ilə bağlı Ombudsmanın bundan əvvəl də dəfələrlə təklifləri olub: “Burada məqsəd erkən nikahların qarşısının alınması, qadınların hüquqlarının müdafiəsidir. Ombudsmanın hesabatında yer alan təklifin digər əsas məqsədi bizim tərəfdar çıxdığımız beynəlxalq sənədlərdə, xüsusilə Uşaq Hüquqları Konvensiyasında 18 yaşına qədər insanların uşaq sayılmasıdır. Biz məsələyə yalnız bu prizmalardan baxırıq. Hüququn aliliyi məsələsi adət-ənənədən hər zaman üstün tutulmalıdır və bu məsələyə yanaşmada biz bunu əsas götürmüşük. Bu təklifimiz hüququn aliliyinin təmin olunmasına yönəlib”.\n22 Aprel 2020 11:45 406\n1 Oktyabr 2020 16:12 14\n1 Oktyabr 2020 16:11 14\n1 Oktyabr 2020 16:10 14\n1 Oktyabr 2020 16:05 42\nMərkəzi Bank Silahlı Qüvvələrə Yardım Fonduna könüllü ödənilən ianələrin köçürülməsi alətlərini və imkanlarını genişləndirdi\n1 Oktyabr 2020 16:04 49\nMüdafiə Nazirliyi: Azərbaycan Ordusu yalnız hərbi obyektlərə zərbə endirir\n1 Oktyabr 2020 16:03 49\nErmənilər Cocuq Mərcanlını atəşə tutdu, evlərə ciddi ziyan dəydi\n1 Oktyabr 2020 15:19 84\n1 Oktyabr 2020 15:16 98\n1 Oktyabr 2020 15:15 98\nRusiyalı hərbi ekspertlər: “Hazırda Azərbaycan Ordusunu uğurlar müşayiət edir”\n1 Oktyabr 2020 15:14 91\nƏhalinin 98 faizi Ali Baş Komandanın əks-hücum əməliyyatı barədə qərarını dəstəkləyib\n1 Oktyabr 2020 15:08 119\nSahibə Qafarova ilə Parlamentlərarası İttifaqın Prezidenti arasında telefon danışığı olub\nAzərbaycanda 80 nəfər COVID-19-a yoluxdu, 114 nəfər sağaldı, 2 nəfər vəfat etdi\nErmənistan ordusu Goranboyun Səfikürd kəndini iriçaplı silahlardan atəşə tutub\n“İstənilən dövləti köməyə çağırmaq hüququmuz var”\nErmənilərin Ağdamı atəşə tutması nəticəsində ata və oğlunun ölməsi faktı ilə bağlı cinayət işi başlanıb\nHikmət Hacıyev “Al Arabiya” kanalına və “Walla” portalına müsahibə verib\nDoktoranturaya qəbul üçün xarici dillər üzrə qəbul imtahanı bu ay keçiriləcək\nİndiyədək vakant yerlərə ən çox sənəd verənlər II qrup abituriyentləri olub\nAlmaniyanın “Nex24.news” portalında Ermənistanın Azərbaycana qarşı hərbi təcavüzündən bəhs edən məqalə dərc olunub\n"Suriya İnsan Haqları Müşahidəçiləri" təşkilatı: Erməni əsilli suriyalı döyüşçülər Azərbaycana qarşı döyüşmək üçün Ermənistana aparılıb\nPərviz Şahbazov: "Ermənistan Xəzər regionunun təhlükə zonası kimi qalmasında maraqlıdır"


"Kitabi-Dədə Qorqud" mətni və qeyri-səlis məntiqlə "üçüncünün axtarışı" - II yazı - sim-sim\n“Kitabi-Dədə Qorqud” mətni və qeyri-səlis məntiqlə “üçüncünün axtarışı” – II yazı\nBəzən qeyri-səlis məntiq deyərkən paradoksal kəlamları, bir-birinə zidd fikirlərin gözəl ifadəsini, adi məntiqlə dərk edilməyən məqamları nəzərdə tuturlar. Bu, qətiyyən düzgün deyil. Qeyri-səlis məntiq normal məntiqin daha geniş “əraziyə” səpələnmiş təzahürlərini görməklə üzə çıxır və onun birinci, ən əsas funksiyası dünyanı iki rəngdə (ağ-qara) görmək yox, ağ və qaranın arasındakılarla bir yerdə görməkdir. Cəhdin böyüklüyünə söz ola bilməz. “Ağ” və “Qara” qütbləri arasındakı digər rənglər, çalarlar, məqamlar dünyanın, münasibətlərin daha dərin və daha rəngarəng olmasından xəbər verir. Qeyri-səlis məntiq bu “daha” sözünün arxasında gizlənənləri tapıb ortaya çıxarmaqla məşğuldur.\nBəri başdan yada salaq ki, hələ 1-ci məqaləmizdə “Kitabi-dədə Qorqud” mətnində qeyri-səlis məntiq elementlərinin mövcudluğu barədə giriş xarakterli ümumi söhbət açmışdıq (www.525.az 30.04.2022). Qeyd etmək istərdik ki, bundan sonrakı silsilə yazılarımızda da qeyri-səlis məntiq nəzəriyyəsi işığında “Dədə Qorqud” dünyasına sistemli baxışı əks etdirəcəyik. İndi isə əvvəlcə qısaca da olsa qeyri-səlis məntiq nəzəriyyəsinin təməl quruluşuna nəzər salaq. Bununla biz qeyri-səlis nəzəriyyədən hər hansı konkret ədəbi-bəddi mətnə (bizim halda “Kitabi-dədə Qorqud” mətninə) keçid mexanizminin səbatlılığını, effektliyini də öyrənmiş olarıq.\nElmi ədəbiyyatda qeyri-səlis məntiq iki anlamda dərk edilir: 1) dar, sırf məntiqi anlamda; 2) geniş, başqa sözlə, qeyri-səlis çoxluqlar və onların şaxələnmiş budaqları anlamında.\nBütövlükdə isə görkəmli alim Zadənin qeyri-səlis məntiq nəzəriyyəsində söykənilən dörd sütun var: 1) ümumi məntiq sütunu; 2) qeyri-səlis çoxluqlar sütunu; 3) epistemik (epistemoloji) sütun; 4) münasibətlər sütunu.\nMəntiq sütunu çoxmənalı məntiqin ümumiləşdirilmiş formasıdır. O, “doğru” ilə “yalan” arasında, “yer” ilə “göy” arasında bir körpü salır. Bu körpünün həm ucları, həm də bu uclar arasında sonsuz və kəsilməz yolu var. Klassik Aristotel məntiqində yalnız uclar (qütblər) özünü göstərir. Bu iki uc məntiqində binar məntiqin doğruluq anlayışı “işləməyə” başlayır və biz bu zaman dörd əsas qanunun təzahürləri ilə qarşılaşırıq. İdentiklik qanunu həqiqət həqiqətdir, yaxud “Dədə Qorqud” mətni “Dədə Qorqud” mətnidir kimi formalaşır. Dilçilikdə buna eynilik cümlələri də demək olar. Ziddiyyət qanunu həqiqət həqiqət olmayan deyil, yaxud Qazan bəy Qazan bəy olmayan deyil kimi formalaşır. Üçüncünü istisna qanunu deyir ki, (körpü ucları – qütbləri – ikilər arasında əlavələri – üçüncüləri, dördüncüləri… xatırlayaq) ya həqiqət, ya həqiqət olmayan, yaxud ya həyat, ya da ölüm arasında heç nə yoxdur (amma xatırlayaq: Dastan mətni deyir ki, arada “küçücük ölüm” – koma var). Və nəhayət, rasional nəticə çıxarma qanunu hər hansı mətndən onun ilkin təşkiledicilərinə əsaslanaraq ümumi nəticə çıxarmaqla formalaşır, başqa sözlə, onunla silahlansaq, “Dədə Qorqud” mətninin müqəddiməsindən çıxış edərək Dastanın ümumi ruhunu tuta bilərik.\nQeyd edək ki, bu qanunlar yalnız o zaman “işləyirlər” ki, müddəa iki mümkün qiymətdən (qütbdən) birinin seçimi ilə məhdudlaşır. Biz burada düşüncənin totaritarlığı ilə üzləşirik: nədi – budu, ya budu, ya da bu biridi, başqa heç nə yoxdur! Seçim imkanı sıfırdır.\nDüşüncənin demokratiyası isə o zaman özünü göstərir ki, bu iki qütbün arasına başqa seçimlərin də daxil edilmə imkanı (potensiyası) yaranır. Elə təkcə bunun özü bizi tolerantlıq məntiqinin astanasına gətirir. “Kitabi-dədə Qorqud” mətnini həyata gətirən düşüncənin mənşəcə demokratik olmasına şübhə ona görə yoxdur ki, burada üçüncünü həmişə istisna etmək mümkün deyil. Burada iki qütb arasında üçüncü də var, bəzən isə dördüncü və beşinci də yox deyil.\nBu yazıda biz Kitabi-dədə Qorqud mətnində üçüncünü istisna qanununun istisnasından danışacağıq. İki qütb arasındakı körpüdə Aristotel məntiqinə zidd olaraq üçüncünün, dördüncünün axtarışına çıxacağıq.\nBeləliklə, qeyri-səlis məntiqin birinci məntiq sütununa söykənərək qədim Dədə Qorqud dünyasına qeyri-səlis yollarla ekskursa başlayırıq.\nQarşımızdakı adam bizim təcrübəmizə görə ya ölüdür, ya diridir. Amma həyat bu iki qütbdən daha rənglidir. Ən azı bu adam “Dədə Qorqud” mətnində deyilən kimi nə ölü, nə diri ola bilər. O, “küçücük ölüm” halında, müasir tibbi dildə desək, “koma”da ola bilər. Aristotel məntiqi isə üçüncü halı (komanı) istisna edir. “Ya … ya” ideologiyası bizə həyat və ölümdən başqa heç nə qoymur. Qeyri-səlis məntiq bizə üçüncünü verir. O bizə deyir ki, nə həyatın, nə də ölümün olmadığı reallıq da var, bu reallıq iki qütbün ortasındadır və o küçücük ölüm (koma) ola bilər. Məsələnin bu (üçüncülü) yola qədəm qoyması düşüncədəki demokratik cücərtilərdən xəbər verir.\n“Kitabi-Dədə Qorqud” mətnində qeyri-səlis məntiq elementləri az deyil deyərkən, o nəzərdə tutulur ki, qədim oğuzlarda dünyanı, insanlar arasındakı münasibətləri daha obyektiv, daha reallığa uyğun şəkildə görmək ehtiyacı və ehtirası var. Qədim oğuzlar “ya … ya…” ikili məntiqi ilə barışmırlar. Onlar bu ikisi arasındakı uçurumda üçüncünün, hətta dördüncünün axtarışına çıxırlar.\nİlkin olaraq onu qeyd edək ki, “üçüncünün axtarışı” və biruzəsi, əslində, əlimizdəki mətnin qədim mifoloji dövrlərə məxsus olmasını bir daha təsdiqləyir və beynimizdə gedən demokratik proseslərin dünyada gördüklərimizi “izləməsi”nin əks-sədası kimi qəbul edilir.\nBiz bu fəsildə qeyri-səlis məntiqin əsas prinsiplərindən birinə – üçüncünün istisnası qanuna istisna qoyan bir prinsipə əsaslanırıq. Üçüncünü istisna qanunu irəli sürür ki, iki əks qütbün arasında heç bir orta hal ola bilməz. Amma “ya … ya …” nın arasında ancaq boşluq var deyən formal məntiq (Aristotel məntiqi) heç də həmişə doğru olmur. Əslində, “Üçüncünü istisna”nın da öz istisnası var. “Kitabi-dədə Qorqud” mətnindəki məntiqdən çıxış etsək, ölümlə həyatın arasında “küçücük ölüm” (koma) olan kimi. Bayandur xanın məclisində qurulmuş ağ çadırla qara çadır arasında qırmızı çadır qurulan kimi. “Kitabi-dədə Qorqud” mətni bu kimi misalları bizə səxavətlə verir.\nÜmumiyyətlə, qəti hökmlərə həmişə şübhə ilə yanaşmaq lazımdır. Onların gözlənilməz “keçmişləri” ola bilir. “Kitabi-dədə Qorqud”un müqəddiməsi belə qəti hökmlər sarıdan bol materiala malikdir. Onların içərisində ilk baxışda sanki heç bir şübhəyə yer verməyənlər bu tipli cümlələrdir: “Çıxan can geri gəlməz! Ölən adam dirilməz!” Sanki hər şey aydındır. Amma yenə də aydın olmayan bir məsələ var. Nə üçün bu deyimlər oğuz cəmiyyətinə ünvanlanır?! Əgər Dədə Qorqudu bu cəmiyyətin ilk müəllimlərindən saysaq bu deyimlə o hansı dərsi vermək istəmişdir?! Oğuz cəmiyyətinin formalaşmağa başladığı uzaq qədim dövrdə belə deyimə ehtiyac var idimi?! Həqiqətən, bu hökmün öz qəribə keçmişi yox deyil.\nDeməli, əgər belə qətiyyətlə deyilirsə, belə deyimə ehtiyac var idi. Primitiv ibtidai cəmiyyət üzvü olan mifoloji təsəvvürlərin əhatəsində ilanların sarıldığı Laokoon kimi qalmış birinə belə bir hökmə malik olmaq son dərəcə lazım idi. O inanırdı ki, çıxan can (ruh) geri gələcək. Necə ki, qarşı yatan Qara dağın yatmış olduğuna və nə zamansa yuxudan oyanacağına inanırdı. Eləcə də bu cəmiyyət üzvü ölən adamın diriləcəyinə inanır. Bu cəmiyyət üzvünü real həyata gətirmək lazımdır. Bunu Dədə Qorqud edirdi. Ona əsl həyatda, yuxulardan, mifoloji təsəvvürlərdən kənar həyatda yaşamaq dərsi verirdi. Buna ehtiyac varmı idi? Var idi. Bizə indi kimsə belə bir məlumat versə bu bizə qəribə gələ bilər və əslində, bu bizə heç bir informasiya verməz. Ölən adamın dirilməyəcəyinə, çıxan canın geri gəlməyəcəyinə biz çoxdan (!) inanmışıq. Amma o qədim primitiv dövr üçün bu xəbərin informativ səviyyəsi var idi. Deməli, qədim dövrün əlaməti “çıxan can geri gələr” qütbündə formalaşmışdırsa, yeni dövrün (yazı dövrünün) əlaməti “çıxan can geri gəlməz” qütbündə formalaşır. Və bunların birinin digərinin içində əriməsi tarixilik prinsipi ilə baş verir. Arada isə sonsuz mövcudluqlar!! Sonsuz sayda istisnalar!!\nQeyri-səlis məntiq nümunəsi olan “ölən adam dirilər” təsəvvürü zaman keçdikcə formal məntiq nümunəsinə çevrilir. “Kitabi-dədə Qorqud” mətnindəki qəti hökmlər (“Çıxan can geri gəlməz!”) buna son qoymaq çağırışlarıdır. Düşüncə tərzimizin inkişafı boyunca qeyri-səlis məntiq öz yerini alışdığımız məntiqə (formal məntiqə) bu cür verir.\nQadınların səciyyəsindən danışarkən “Kitabi-dədə Qorqud” mətni onlardan birinin dili ilə qonşularına belə deyir. Bu qadın səhər evdən çıxıb axşam gələndir: “Ölməyə-itməyə, getməmişdim. Yatacaq yerim yenə bu xaraba olasıydı”.\nMətndən hasil olan nəticə budur. Qadın gözdən kənar oldusa o ya ölüb, ya da itib (“ölməyə-itməyə getməmişdim”). Burada daha bir (başqa) variantı mətnin diskursu (cümlənin özü ilə gətirdiyi mətnaltı mənası) verir. Bu ikisinin arasında “öyləyənəcən” (günortaya qədər) gəzmək var. “Ölmək – öyləyənəcən gəzmək -itmək!” Bu ortadakı variant qütblər arasına qeyri-səlisliyin əsas funksiyasını – rəngarəngliyi gətirir.\nDirsə xan Bayındır xanın məclisindən sonra nədən oğlu-qızı olmadığının səbəbini, yaxud səbəbkarı axtarır və belə bir formal nəticəyə gəlir: “Bu qara eyib bana ya bəndəndir, ya xatundandır”.\nBu məntiqlə “ya mən – ya xatun” qütbləri formalaşır. Dirsə xanın “səlis” məntiqində başqa bir səbəb yoxdur, ola bilməz. İstisna halı (yaxud istisnaları) Dirsə xanın Xatunu ortaya gətirir. O, Dirsə xana səbəb kimi bir neçə variant göstərir: 1) atdan, dəvədən, qoyundan, qoçdan öldür, ac görsən doyuzdur; 2) Yalın görsən, geyindir; 3) Borclunu borcundan qurtar.\nXatunun göstərdiyi səbəblər məhz istisnalar kimi özünü göstərir və beləliklə, Dirsə xanın günahkar (günah) aramasındakı qütblərə (“mən – xatun”) qeyri-səlisliyi və yaxud indicə qeyd edilən istisnaları daxil edir. Beləcə, mətndə “mən, ya xatun” səlisliyindən rəngsizliyindən (ağ-qaralıqdan) uzaqlaşma halı baş verir.\nBaşqa bir maraqlı misal da həmən boyun sonlarında özünü göstərir. Dirsə xan oğlu Buğacı yaralamış və Buğac ov yerində yaralı qalmışdır. Anası onun axtarışına çıxır, Qazlıq dağının ətəyinə gəlir. Mətn deyir: “Dirsə xanın Xatunu… Qazlıq dağına gəldi, çıxdı. Alçaqdan uca yerlərə qalxıb çıxdı”. Təsəvvürümüzdə ikili qütbün yəni, düzün və dağın arasında nə ondan nə də bundan kimi dərk və qəbul edilən daha bir məkan olmalıdır. Müasir dildə bu məkanın adı “təpə”dir. “Dədə Qorqud” mətnində isə “təpə” adının əvəzinə “alçaqdan uca” ifadəsi işlənir. İstisnalı qütblər belə formalaşır: “alçaq yer – alçaqdan uca yer – dağ”. Bu şəkildə dünya insanın (Dədə Qorqudu var olan cəmiyyətin) gözündə özünün daha adekvat qiymətini alır.\nYenə haman boyda yaralanmış Buğac anasının “bunu sana kim etdi?” sualına belə cavab verir:\nArslanla qaplanına qarğımagil,\nQazlıq dağının suçu yoxdur.\nQarğarsan babama qarğa\nbu suç, bu günah babamdandır.\nAnaya görə günahkar ya Qazlıq dağının arslanıdır, ya da Qazlıq dağının qaplanıdır. Təsəvvürdə “Ya arslan, ya qaplan!” məntiqi var. Əslində isə burada da üçüncü istisna üçün yer var. O istisnanı məntiq zəncirinə Buğac gətirir: “Babam” deyir. Qeyri-səlis məntiqin istisnalı qütblər zənciri belə formalaşır: “arslan – babam – qaplan”.\nSalur Qazan evi yağmalandığı zaman düşmən üzərinə gedərkən savaşdan öncə Qaraca Çobana belə bir izahat verir: “Anamı düşməndən istəyəlim, savaş zamanı at ayağı altında qalmasın”. Kafir onun istəyinə belə cavab verir: “Qarıcıq ananı gətirmişiz – bizimdir. Sana verməyiz. Yayxat keşiş oğluna verəriz…”.\nSəlis məntiq deyir: “Ya sənə verəriz, ya bizə verəriz (bizdə qalar).\nAnındaca “biz” ifadəsi də parçalanır və reallığın daha dəqiq, zəncir üçünsə daha qeyri-səlis konturları üzə çıxır: “sən – biz – Yayxat keşiş oğlu”. Kaleydoskop prinsipi işə düşür. Yayğın “biz”in içindən üçüncü komponentin (Yayxat keşiş oğlunun) üzü görünür.\nBariz şəkildə məntiqi zəncirdəki qütblər istisnanı öz aralarına “Dəli Domrul” boyunda alırlar. Allahın əmri ilə Əzrayıla deyilir: “Dəli Domrul” canı yerinə can bulsun, onun canını bağışladım”. Bu zaman Dəli Domrulun ağlında belə bir formal məntiq zənciri öz əksini tapır. O, Əzrayıla deyir: “məgər bir qoca babam, bir qarı anam var; gəl gedəlim, ikisindən biri bolay ki, canını verə, alğıl, mənim canımı qoğıl.\nMəntiqi zəncir: “ya baba, ya ana”dır. Bu qütblərin arasında ildırım çaxmasına bənzər bir hadisə baş verir. “Üçüncü” özünü ortaya atır. O, bir istisna kimi mətində yer alır. Bu istisna heç kimin ağlına gəlməyən bir şəxs, Dəli Domrulun yad qızı halalı olur. O öz həyatını Dəli Domrulun əvəzinə Əzrayıla verməyə hazırdır.\nÜçüncünün istisnası qanununun istisnası ilə “Dədə Qorqud” mətni boyu tez-tez rastlaşırıq. Yazının əvvəlində dediyimiz kimi bunu “Dədə Qorqud” mətninin müəllifinin dünyanı, ətrafı daha rəngarəng görmək cəhdi kimi qiymətləndirmək lazımdır. Bu cəhdi qədim zamanlardan bəri düşüncəmizin dərinliklərində demokratik çalarların olmasına bir işarə kimi qəbul etmək olar. Qeyri-səlis məntiq sayəsində bunların və bir çox başqa maraqlı məqamların öyrənilməsi qorqudşünaslıq qarçısında yeni üfüqlər açır.


Uşaq yazarı Mehriban Nağıyeva məktəblilərin qonağı oldu » Manevr.az\nYasamal rayon MKS-inin M.Ş.Vazeh adına Mərkəzi Kitabxanasının əməkdaşları 53 №-li tam orta məktəbdə uşaq yazarı Mehriban Nağıyeva ilə görüş keçirdilər. İştirakçılar yazıçının əsərlərindən hazırlanmış videoçarxı izlədilər.\nMəktəbin müəllimi Lalə Nəsirova çıxış edərək uşaqlarla müəlliflərin görüşlərinin təşkil edilməyinin təqdirə layiq olduğunu söylədi. O bildirdi ki, görüş uşaqlar üçün yaddaqalan olacaq, məktəblilər onu uzun illər xoş təəssüratla xatırlayacaqlar. Kitabxananın böyük metodisti İradə Hüseynova yazıçının nağıl kitablarına oxucuların maraq göstərdiklərini söylədi. Tədbirdə müəllifin kitablarından, nağıllarına çəkilmiş rəsmlərdən ibarət sərgi nümayiş olundu.\nŞagirdlərin ifasında Mehriban Nağıyevanın “Əsmərin sehrli zənbili”, “Paxıl toyuq”, “Lovğa tülkü” nağılları əsasında hazırlanmış səhnəciklər göstərildi. Məktəbin müəllimi Mənsurə Əhmədova uşaqların nağılları dərindən mənimsədiklərini səhnəcikləri hazırlayarkən müşahidə etdiyini vurğuladı. Şagirdlər yazıçıya yaradıcılığı ilə bağlı müxtəlif suallar verdilər. Mehriban Nağıyeva çıxışında bildirdi ki, YouTube kanalında səsləndirilən “Paxıl toyuq” nağılı böyüklərin də xoşuna gəlmiş, çoxlu sayda baxış qazanmışdır.


KÖHNƏ BAŞ NAZİR NİYƏ İŞƏ YARAMADI?\nHökumətə Heydər və İlhan Əliyevlərə yaxın iqtisadçı başçılıq edəcək.\nÇərşənbə axşamı Azərbaycanda yeni baş nazir təyin edilib. Həmin şəxs Prezidentin iqtisadi məsələlər üzrə köməkçisi Əli Əsədov olub. Kabinetin keçmiş rəhbəri Novruz Məmmədov təyinatdan bir neçə saat əvvəl istefa ərizəsi yazaraq pensiyaya çıxıb. Lakin görünən odur ki, bu, təkcə onun qərarı olmayıb: iqtidaryönlü KİV və “Kommersant” qəzetinin sorğusunda iştirak edən azərbaycanlı ekspertlərin hamısı bir nəfər kimi bildiriblər ki, cənab Məmmədov kifayət qədər səriştəli olmayıb. İqtisadçı Əli Əsədov isə nəinki prezident İlham Əliyevə yaxındır, eyni zamanda onun atası ilə birlikdə çalışıb.\nOktyabrın 8-i Milli Məclisin iclasında iştirak edən 105 deputatın hamısı (parlamentdə ümumi 125 yer var) yekdilliklə prezidentin iqtisadi məsələlər üzrə köməkçisi Əli Əsədovun respublikanın baş naziri postuna təyin edilməsini dəstəkləyib. Nazirlər Kabinetinin əvvəlki rəhbəri Novruz Məmmədov bundan bir neçə saat öncə pensiyaya çıxması ilə əlaqədar istefa ərizəsi yazıb. Demək olar dərhal sonra Azərbaycan prezidenti İlham Əliyev cənab Əsədovun baş nazir vəzifəsinə təyin edilməsi haqqında sərəncam imzalayıb.\nİqtidara yaxın mətbuat orqanları qeyd edib ki, Novruz Məmmədov baş nazir kimi fəaliyyət göstərdiyi bir il yarımlıq müddət ərzində ondan gözlənilən dəyişikliklərə nail ola bilməyib. “72 yaşlı Məmmədov hər hansı faydalı təşəbbüslə yadda qalmayan, ən əhəmiyyətsiz hökumət başçısı kimi tarixə düşəcək”, - “Turan” agentliyi onun istefasını belə şərh edib.\nYeni baş nazir Əli Əsədov iqtisadçıdır. O, əmək fəaliyyətinə 1978-ci ildə Azərbaycan SSR Dövlət Plan Komitəsinin təyinatına müvafiq olaraq Azərbaycan SSR Elmlər Akademiyasının İqtisadiyyat İnstitutunda baş laborant kimi başlayıb, 20 ilə yaxın deputat olub. Əsədov prezidentin iqtisadi məsələlər üzrə köməkçisi vəzifəsinə hələ mərhum prezident Heydər Əliyevin dövründə təyin edilib. Yeni baş nazir təyinatından dərhal sonra çıxışında Azərbaycan iqtisadiyyatının “böyük uğurunu” qeyd edib. Düzdür, onun sözlərinə görə, bu uğurlar “Azərbaycan prezindeti İlham Əliyevin fəaliyyətinin nəticəsidir”.\n“İlk növbədə iqtisadi biliklərin tələb olunduğu vəzifəyə filoloq Novruz Məmmədovun təyin edilməsi ümumiyyətlə nəyə lazım idi?” - “Kommersant” qəzetinin bu sualını “Cənub Qafqaz” bakılı politoloqlar klubunun başçısı İlqar Vəlizadə cavablandırıb: “Nazirlər kabineti maliyyə-təsərrüfat fəaliyyəti ilə bağlı məsələlərin həll edildiyi orqandır və onun rəhbəri iqtisadi qərarlar verməlidir. Məmmədovun təcrübəsi və bilikləri həqiqətən yetərli olmayıb”.


Bakıda və Abşeron yarımadasında havanın dəyişkən buludlu olacağı, arabir tutulacağı, gün ərzində, əsasən, yağmursuz keçəcəyi gözlənilir. Gecə yarımadanın bəzi yerlərində qısamüddətli az yağış yağacağı ehtimalı var.\nTemperaturun gecə 18-23°, gündüz 25-30° isti, Bakıda gecə 18-20°, gündüz 26-28° isti olacağı gözlənilir.\nAtmosfer təzyiqi norma daxilində 760 millimetr civə sütunu, nisbi rütubət gecə 75-85, gündüz 55-60 faiz təşkil edəcək.\nAbşeron çimərliklərində dəniz suyunun temperaturu - Sumqayıt, Novxanı, Pirşağı, Nardaran və Bilgəhdə 23-24°, Zuğulba, Buzovna, Mərdəkan və Şüvəlanda 24-25°, Türkan, Hövsan, Şıx və Sahildə 25-26° isti olacaq.\nNaxçıvan Muxtar Respublikasında hava gündüz, əsasən, yağmursuz keçəcək.\nYuxarı Qarabağ: Xankəndi, Şuşa, Xocalı, həmçinin Xocavənd, Qubadlı, Zəngilan, Laçın, Kəlbəcər və Daşkəsən-Gədəbəy rayonlarında hava gündüz, əsasən, yağmursuz keçəcək. Lakin gecə bəzi yerlərdə qısamüddətli yağış yağacağı gözlənilir.\nTemperaturun gecə 9-14°, gündüz 18-23° isti olacağı gözlənilir.\nQazax, Gəncə, Goranboy, Tərtər, Ağdam, Füzuli və Cəbrayıl rayonlarında gündüz hava, əsasən, yağmursuz keçəcək\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz və Qusar rayonlarında, əsasən, gecə və axşam bəzi yerlərdə yağış yağacağı gözlənilir.\nHavanın temperaturunun gecə 14-19°, gündüz 22-27° isti olacağı gözlənilir.\nMərkəzi-Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan və Neftçala rayonlarında gündüz havanın, əsasən, yağmursuz keçəcəyi gözlənilir.\nTemperaturun gecə 19-24°, gündüz 28-33° isti olacağı gözlənilir.\nTemperaturun gecə 20-24°, gündüz 25-30° isti, dağlarda gecə 14-18°, gündüz 20-25° isti olacağı gözlənilir.\nSentyabrın 6-7-də Abşeron yarımadasında meteoroloji amillərin zəif və mülayim dəyişikliyi əksər meteohəssas insanlar üçün, əsasən, əlverişlidir.\n1 oktyabr 2013 02:20\n6 sentyabr 2013 22:35\nxebereeeeeeeeeeeeeee goreeeeeee tesekkurlerrrrrrrrrrrrrrrrrrrr\n6 sentyabr 2013 15:56\n6 sentyabr 2013 15:25\nmelmata gore teshekkurlerrrrr\n6 sentyabr 2013 13:28\ntwk,mene maraxli gelmir neyime lazimdiyee\n6 sentyabr 2013 13:13\n6 sentyabr 2013 12:43\nDunen gece yaqis yaqirdi\n6 sentyabr 2013 12:10\n6 sentyabr 2013 11:49\n6 sentyabr 2013 11:46\n6 sentyabr 2013 10:54\neee ne piiiiis\n6 sentyabr 2013 10:26\nAAA NE YAXWI GUNDUZ YAGMURSUZ OLACAQ\n6 sentyabr 2013 10:07\nwukr yagmursuz kececey....\n6 sentyabr 2013 09:55


++++++++Çirkli saçların avantajı var desək? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Saçlarınızı hər gün yumursunuzmu? Yaxşı sizə yumamanız üçün bir neçə səbəb təqdim edə biləcəyimizi söyləsək nece olar? Bəli, doğru söyləyirik, saçınızı hər gün yumanıza ehtiyac yoxdur, hətta bunun bəzi üstünlükləri var.


Naxçıvan Dövlət Universitetinin tələbələri elmi-praktik seminarda iştirak ediblər - AZƏRTAC – Azərbaycan Dövlət İnformasiya Agentliyi\nAMEA Naxçıvan Bölməsinin Təbii Ehtiyatlar İnstitutunda Naxçıvan Dövlət Universitetinin hamiliyə götürülən Kimya ixtisasının III kurs tələbələrinin iştirakı ilə elmi-praktik seminar təşkil olunub.\nAZƏRTAC-ın Naxçıvan bürosu xəbər verir ki, tədbirdə institutun elmi katibi, kimya üzrə fəlsəfə doktoru, dosent Əhməd Qarayev “Kimyəvi tədqiqatlarda müasir metodların tətbiqi məsələləri” mövzusunda məruzə ilə çıxış edib. Alim tələbələrə müasir tədqiqat sahəsi – nanotexnologiyadan, nanobirləşmələrin alınma metodlarından, onların tədqiq və tətbiqindən ətraflı danışıb.\nƏhməd Qarayev hazırda dünyanın bir çox ölkələrində bu texnologiyanın böyük imkanlarından istifadə edərək uğurlu nailiyyətlər qazanıldığını söyləyərək tələbələrin diqqətinə çatdırıb ki, institutun Mineral xammalın kimyası və texnologiyası laboratoriyasında da bu sahədə müəyyən tədqiqatlar aparılır. Təcrübələr nəticəsində alınan nano və mikrohissəciklər laboratoriyada quraşdırılan Yaponiya istehsalı olan TM-3000 elektron mikroskopunda tədqiq edilir.\nSonra tələbələr TM-3000 elektron mikroskop ilə yaxından tanış olublar.\nAZERTAG.AZ :Naxçıvan Dövlət Universitetinin tələbələri elmi-praktik seminarda iştirak ediblər\nNaxçıvanda tanınmış dekorativ sənət rəssamının yaradıcılıq sərgisi açılıb


İyunun 12-də səhər saatlarında cəbhənin Füzuli istiqamətində Azərbaycan Hərbi Hava Qüvvələrinin aviasiya vasitələrinin planlı təlim uçuşları həyata keçirilib. Bu barədə Mediainfo.az-a Azərbaycan Müdafiə nazirliyinin Mətbuat xidmətindən məl...\nErmənistan silahlı qüvvələrinin bölmələri cəbhənin müxtəlif istiqamətlərində iriçaplı pulemyotlardan da istifadə etməklə sutka ərzində atəşkəs rejimini 20 dəfə pozub. Mediainfo.az-a MN-dən verilən xəbərə görə, Ermənistan Respublikası Noyemberyan rayo...\nTəhsil naziri Zaqatalada vətəndaşları qəbul edib\nTəhsil naziri Mikayıl Cabbarov Zaqatala şəhərində vətəndaşların qəbulunu keçirib. Apa-nın Şəki-Zaqata...\nAzərbaycan dilinin normaları televiziya və radiolarda daha çox pozulur\n“Ümummilli lider Heydər Əliyevin imzaladığı 9 avqust 2001-ci il tarixli fərmanı ilə hər il avqustun 1-i ölkəmizdə Azərbaycan əlifbası və Azərbaycan dili günü kimi qeyd edilir. Bu gün istər çap mediası, istər elektron media Azərbaycan ...\nBaş prokuror Zakir Qaralov Gədəbəy rayon prokurorluğunun inzibati binasında Gədəbəy, Şəmkir, T...\nFazil Mustafa: “Leş ətini, at və eşşək ətini insanlara sırıyanlar, onları zəhərləyənlər adamdırlarmı?”\n“Bizdə belə bir düşüncə var ki, adamın çörəyinə bais olmayım. O zaman bir sualı da belə düşünənlər cavablandırsın: Leş ətini, at və eşşək ətini insanlara sırıyanlar, onları zəhərləyənlər adamdırlarmı? Hər halda insanlar...\nBu gündən Azərbaycan Texniki Universitetində ümumi təhsil müəssisələrinə mərkəzləşdirilmiş qaydada keçirilən müəllimlərin işə qəbulu üzrə müsabiqənin test mərhələsinə başlanılır. Təhsil Nazirliyindən&nb...\nİqtisadiyyat və Səhiyyə nazirlikləri ərzaq məhsulları bazarında birgə nəzarət tədbirlərini davam etdirir. İqtisadiyyat Nazirliyinin mətbuat xidmətinin məlumatına görə, istehlak bazarında keyfiyyətsiz və təhlükəli...\nII və III qruplar üzrə qəbul planı və dövlət sifarişli yerlərin sayı məlum olub\n2017/2018-ci tədris ili üçün respublikanın ali təhsil müəssisələrinin II və III ixtisas qruplarına Azərbaycan və rus bölmələri, habelə hər iki bölmənin birgə müsabiqəsi üzrə qəbul planı və dövlət sifarişi əsasında ayrılmış ye...\nBakıda 500-dən çox vakant yer müəllimlərin işə qəbulu üzrə müsabiqəyə çıxarılıb 2017-2018-ci tədris ili üçün müəllimlərin işə qəbulu üzrə müsabiqəyə çıxarılan vakant yerlərin yekun sayı açıqlanıb.Ap...\nFazil Məmmədov Ağsuda vətəndaşları qəbul edib\nBu gün Vergilər naziri Fazil Məmmədovun Ağsu rayonunda Ağsu, Qobustan, Şamaxı və Kürdəmir rayonlarından olan vətəndaşlar üçün qəbulu keçirilib. Qəbulda Vergi Məcəlləsinə edilmiş son dəyişikliklər, vergilərin hesab...\nBu gün iqtisadiyyat naziri Şahin Mustafayev Xırdalan şəhərində Abşeron, ...\n“Ağlasığmaz zəhərlənmələr də olur. İnsanlar kiflənmiş qatıq, kiflənmiş lavaş və pendirdən də zəhərlənir”. Apa-nın xəbərinə görə, bunu Kliniki Tibbi Mərkəzin (KTM) Mədə-bağırsaq şöbəsinin müdiri,...\nDİN Baş Dövlət Yol Polisi İdarəsi (BDYPİ) Respublika ərazisində havaların isti keçməsi ilə əlaqədar sürücülərə və avtomobil sahiblərinə müraciət edib. BDYPİ-dən APA-ya verilən məlumata görə, m�...\nDövlət qulluqçularının etik davranışlarına DİM nəzarət edəcək\nDövlət İmtahan Mərkəzinin (DİM) səlahiyyətləri artırılıb. Apa-nın xəbərinə görə, bununla bağlı “Dövlət qulluqçularının etik davranış qaydaları haqqında” qanununda dəyişiklik edilib....\nƏdliyyə naziri Fikrət Məmmədov iyulun 14-də Daşkəsən rayonunda vətəndaşları qəbul edəc�...\nİyulun 7-də Səhiyyə naziri Oqtay Şirəliyev Oğuz Mərkəzi Rayon Xəstəxanasında vətəndaşlarla görüşüb. "Qafqazinfo"ya daxil olan məlumata görə, qəbul zamanı Oğuz, Şəki, Zaqatala, Qax, Balakən sakinlərinin sa�...\nRamin Quluzadə Şəkidə vətəndaşları qəbul edib\nNəqliyyat, Rabitə və Yüksək Texnologiyalar naziri Ramin Quluzadə Şəkidə vətəndaşları qəbul edib. Apa-nın Şəki-Zaqatala bürosunun məlumatına görə, Şəki şəhərində keçirilən görüşdə nazir Şəki, Oğuz, Qəbələ...\nJurnalistika sahəsində həmkarlar ittifaqı yaradılmalı və Azərbaycan Həmkarlar İttifaqları Konfederasiyasında müstəqil olaraq birləşməlidir. Əminəm ki, yaxın günlərdə Azərbaycan jurnalistikasında həmkarlar təşkilatının yaranması il�...\nNazirlik: Malyariyanın yayıldığı ölkələrə gedib-gələn şəxslərə nəzarət olunacaq\n“Azərbaycanda biznes mühitinin əlverişliliyinin artırılması və beynəlxalq reytinqlərdə ölkəmizin mövqeyinin daha da yaxşılaşdırılması ilə bağlı əlavə tədbirlər haqqında” Azərbaycan prezidentinin 2016-cı il 13 iyul tarixli 2199 n...\nMüdafiə Nazirliyi əsgər valideynlərinə müraciət ünvanlayıb. Apa-nın nazirliyin saytına istinadən verdiyi məlumata görə, müraciətdə deyilir: "Hörmətli vətəndaşlar! Hərbi qulluqçuların təhlükəs...\nRamin Quluzadə Qubada vətəndaşları qəbul edib\nBu gün nəqliyyat, rabitə və yüksək texnologiyalar naziri Ramin Quluzadə Quba şəhərində vətəndaşlarla görüşüb. Nazirlikdən verilən məlumata görə, R. Quluzadə Quba, Qusar, Xaçmaz, Şabran, Siyəzən...\n“Azərbaycanda deputatlara yaltaqlıq qadağan olunmalıdır”. Apa-nın məlumatına görə, bu təkliflə Milli Məclisin bu gün keçirilən iclasında “Azərbaycan Respublikası Milli Məclisi deputatının etik davranış qayda...\n“Məişət zorakılığının qarşısının alınması haqqında” qanuna dəyişiklik qəbul edilib\nMilli Məclisin (MM) bu gün keçirilən iclasında “Məişət zorakılığının qarşısının alınması haqqında” qanunun 12-ci (Uzunmüddətli mühafizə orderinin verilməsi qaydası) maddəsinin 4-cü bəndinə dəyişiklik layihəsi müzakirə olunu...\nBaş prokuror Zakir Qaralov iyunun 29-da Lənkəran şəhər prokurorluğunun inzibati binasında Lənkəran şəhəri, Masallı, Astara, Lerik...\nNəqliyyat, Rabitə və Yüksək Texnologiyalar naziri Ramin Quluzadə Quba şəhərində Quba, Qusar, Xaçmaz, Şabran, Siyəzən və Xızı rayonlarının sakinlərinə göstərilən nəqliyyat, telekommunikasiya (o cümlədən, internet, televiziya və radio ...\nNazir Balakəndə vətəndaşları qəbul edəcək\nEkologiya və Təbii Sərvətlər naziri Hüseyn Bağırov Balakəndə vətəndaşlarla görüşəcək. Ekologiya və Təbii Sərvətlər Nazirliyinin (ETSN) mətbuat xidmətindən verilən məlumata görə, H. Bağırov 6 iyul saat 10:00-da B...\nNazir Gəncədə vətəndaşları qəbul edib\nMədəniyyət və turizm naziriƏbülfəs Qarayev Gəncədə yerli, eləcə də Naftalan şəhəri, Goranboy, Samux, ...\nAzərbaycanda Ramazan ayı münasibəti ilə qılınacaq bayram namazının vaxtı açıqlanıb. Qafqaz Müsəlmanları İdarəsindən (QMİ) Apa-ya bildirilib ki, bayram namazı iyunun 26-da səhər saat 08:00-da Əjdərbəy məscidində, 09:...\nSədr: “QMİ tərəfindən təyinat almayan şəxsin dini ayin icra etməsi qanunsuzdur”\n“Azərbaycanda Qafqaz Müsəlmanları İdarəsi (QMİ) tərəfindən təyinat almayan şəxsin dini ay...\nKəmaləddin Heydərov Cəlilabadda vətəndaşları qəbul edib\nFövqəladə hallar naziri Kəmaləddin Heydərov iyunun 20-də Cəlilabad şəhərində Masallı, Lənkəran, As...\nSaçlarınızı qorumağın yolları\nHəm kişilərin, həm də qadınların xarici gö...\nİftarda şirniyyat əvəzinə ballı qatıq yeyin...\n“Azərbaycan əhalisinin 96 faizini müsəlmanlar, 4 faizini isə qeyri-müsəlmanlar təşkil edir. Ölkədə 2200-dək məscid, 7 sinaqoq, 14 kilsə - həm katolik, həm də pravoslav kilsələrinin icmaları fəaliyyəti göstərir. Azərbaycanın döv...\nNazir MDB ölkələrinin kiril əlifbasına qayıtmasını təklif edir\nRusiyanın təhsil və elm naziri Olqa Vasilyeva MDB ölkələrinin kiril əlifbasına qayıtmasını təklif edib. Apa-nın Moskva m�...\nBaş prokuror: "Həmin qüvvələr maliyyə hesabatları vermirlər"\nAzərbaycanın baş prokuroru Zakir Qaralov hesab edir ki, müxalif siyasi partiyalar və bir sıra qeyri-hökumət təşkilatları (QHT) maliyyə şəffaflığı tələblərini pozur. Baş prokuror jurnalistlərə deyib: “�...\nNazir Xaçmazda vətəndaşlarla görüşüb\nMədəniyyət və Turizm naziri Əbülfəs Qarayevin vətəndaşlarla növbəti görüşü mayın 30-da Xaçmazda gerçəkləşib. Tədbirdən öncə nazir Xaçmaz şəhərinin mərkəzində Heydər Əliyevin abidəsinin önünə gül dəstəs...\nDil pozuntularının qarşısını almaq üçün cəza tədbirləri hazırlanacaq\nAzərbaycan Milli Elmlər Akademiyasında (AMEA) “Telekanalların dil mənzərəsi” mövzusunda dəyirmi masa keçirilib. APA-nın xəbərinə görə, N...\n<<< geri 1 2 3 4 5 6 7 8 9 10 11 12 13 14 15 16 17 18 19 20 21 22 irəli >>>


Həyat yoldaşının intiharına görə tutulan tanınmış sairənin övladıdır - Fotolar » www.XALQXEBER.az\nHəyat yoldaşının intiharına görə tutulan tanınmış sairənin övladıdır - Fotolar\n18-05-2017, 09:50 115 262 dəfə baxılıb\nMəlumata görə, Susananın ölümü ilə bağlı həbs olunan əri Baxşiyev Əbülfəs tanınmış ailənin övladıdır. Belə ki, anası Simuzər Nüsrətbəyli (Baxşıyeva) şair-publisistdir. O, AYB-nin üzvü olmaqla yanaşı, 10 kitabın müəllifidir. Eyni zamanda, "Ədəbiyyat qəzeti" nin əməkdaşıdır.\nTeqlər: Heyat, Fotolar, gore, taninmish, sairenin, , intiharina, yoldashinin, tutulan, ovladidir\nAzərbaycanda inthar dalğası - Daha iki nəfər öldü…


Azərbaycana qarşı Ermənistan tərəfindən başlanan genişmiqyaslı hücumun ilk saatlarından Müdafiə Nazirliyinin Tibb Baş İdarəsinin bütün hərbi tibbi personalı gücləndirilmiş iş rejimində fasiləsiz tibbi xidmət göstərir. Xeber.de – nin məlumatına görə, bu barədə Azərbaycanın Müdafiə Nazirliyi açıqlama yayıb. Açıqlamada qeyd olunub ki, döyüşlər gedən bütün istiqamətlərdə mobil səhra cərrahiyə hospitalları fəaliyyətdədir və tibb müəssisələri peşəkar həkim kadrları ilə tam komplektləşdirilib.\n“Hərbi tibb müəssisələrinə daxil olan yaralılar arasında həyatını itirən hərbi qulluqçumuz yoxdur. Bütün imkanlarımız səfərbər olunub və yaralı hərbi qulluqçuların tezliklə müalicə olunaraq öz sağlamlıqlarına qovuşmaları üçün hərbi tibb personalı var qüvvəsi ilə çalışır. Azərbaycan Ordusunda tibbi təminat, təchizat və qan komponentləri ehtiyatları ilə bağlı heç bir problem yoxdur. Ordumuzun qan və qan komponentlərinə olan tələbatı Silahlı Qüvvələrin Baş Klinik Hospitalının Qan Bankı bölməsi tərəfindən tam təmin edilir və hərbi tibb müəssisələrində bütün qan qruplarından ehtiyatlar mövcuddur”- deyə nazirlikdən verilən açıqlamada qeyd olunub.\nNazirlikdən bildirilib ki, hərbi qulluqçuların valideynlərini narahat edən məsələlərlə bağlı müraciətləri qəbul etmək məqsədilə Müdafiə Nazirliyinin Tibb Baş İdarəsinin nəzdində sutka ərzində fasiləsiz fəaliyyət göstərən qaynar telefon xətti açılıb: “Vətəndaşlar (012) 406-68-58, (012) 406-68-84, (012) 406-72-52, (012) 406-72-77 nömrəli telefonlara zəng edərək onları maraqlandıran suallarla bağlı müraciət edə bilərlər.\nEyni zamanda vətəndaşlardan telefon xətlərinin həddən artıq yüklənməməsi və normal qaydada fəaliyyət göstərməsi məqsədilə ehtiyac olmadığı halda zəng etməmələrini xahiş edirik”.


Özəl universitetlər üçün təhsil haqqı məsələsində güzəşt kateqoriyası yoxdur...\n11 Sentyabr 2019 15:37 (UTC+04:00)\nAzərbaycan universitetlərində ödənişli ixtisaslarda təhsil alan tələbələrin ödəniş haqları ilbəil artmaqda davam edir. Əhalinin müəyyən təbəqələrinin maddi vəziyyətinin aşağı olduğunu nəzərə alsaq, nəticədə ortaya ciddi problemlər çıxır. Bir sıra hallarda ödəniş haqları insanların maddi vəziyyəti ilə uzlaşmır. Bu səbəbdən abituriyentlər də universitet oxuya bilməmək məcburiyyətində qalırlar.\nBir çox ailə var ki, övladını oxuda bilmək, onların təhsil haqqını ödəmək üçün borca girir. Buna görə də övladını yaxşı geyindirə, qidalandıra bilmir. Dövlət ali təhsil müəssisələrində ödənişli ixtisaslarda oxuyan və əhalinin müəyyən həssas təbəqəsinə aid olan şəxslər üçün güzəştlər var. Həmin şəxslər təhsil haqqından azaddırlar. Məsələn, dövlət ali təhsil müəssisələrində ödənişli əsaslarla təhsil alan məcburi köçkünlər, müharibə əlillərinin övladları, şəhid ailəsi statusunu almış ailənin üzvləri, valideynlərini itirmiş və valideyn himayəsindən məhrum olmuş uşaqlar, bir valideyni vəfat etmiş və o biri valideyni I və II qrup əlil olan 18 yaşınadək şəxslər təhsil haqqı ödəməkdən azaddırlar. Ödənişli ixtisaslarda oxuyan sözügedən kateqoriyadan olan şəxslərin təhsil haqqını dövlət öz üzərinə götürür.\nO da məlumdur ki, ölkədə çoxsaylı özəl universitet fəaliyyət göstərir. Hamısında da təhsil haqqı yüksəkdir. Təhsil haqqı bir qədər gecikən kimi, müxtəlif vasitələrə əl atırlar. Ancaq ölkədəki özəl universitetlərin heç birində əhalinin müəyyən həssas təbəqələr üçün güzəştlər tətbiq edilmir. Bu və digər kateqoriyaya aid olan şəxslər təhsil haqqından azad edilmir. Ümumiyyətlə, sözügedən məsələdə özəl universitetlər korporativ sosial məsuliyyət təşəbbüsündən uzaqdırlar. Hansı ki, dünyanın bir sıra ölkələrində özəl ali məktəblər müəyyən güzəştlər tətbiq edirlər. Məsələn, qonşu Türkiyədə özəl universitetlərdə oxuyan şəhid ailələrinin övladları təhsil haqqı ödəməkdən azaddırlar.\nBütün bunların fonunda, maraqlıdır, özəl universitetlərdə təhsil haqqı ilə bağlı güzəşt kateqoriyası niyə yoxdur?\nMəlahət Mürşüdlü: “Hər bir özəl ali məktəb öz daxili imkanlarından irəli gələrək bəzi sosial kateqoriyaya aid olan tələbələri təhsil haqqından azad edə bilər”\nMəsələyə münasibət bildirən təhsil sahəsi üzrə ekspert Məlahət Mürşüdlünün sözlərinə görə, özəl universitetlər bunda maraqlı deyil: “Ona görə də bu kimi güzəştlərdən yayınırlar. Nəticədə görürsən ki, bir çox tələbə təhsil haqqını ödəyə bilmədiyi üçün ali məktəbdə oxumaqdan imtina edir. Ötən il bu rəqəm təxminən 17 min nəfər olub. Dövlət ali təhsil müəssisələrində əhalinin müəyyən həssas təbəqəsi üçün güzəştlər olsa da, özəl universitetlərdə belə güzəştlər tətbiq edilmir. Bu çox təəssüf doğuran haldır. Düzdür, özəl universitetlər özləri-özlərini maliyyələşdirirlər. Ancaq hər bir özəl ali məktəb öz daxili imkanlarından irəli gələrək bəzi sosial kateqoriyaya aid olan tələbələri təhsil haqqından azad edə bilər. Bir sıra özəl ali məktəblərin buna imkanı da var. Ancaq təəssüflər olsun ki, özəl universitetlər bunda maraqlı deyil. O cümlədən, müxtəlif şirkətləri, iş adamlarını bu işə cəlb etmək olar. Ali məktəbdə təhsil göstəriciləri yüksək olanları ödənişdən azad etmək olar. Türkiyədə bununla bağlı təcrübə var. İqtisadi durumu aşağı səviyyədə olan ailələrin övladları təhsil haqqından azad edilir. Bizdə isə özəl ali məktəblər bu kimi təşəbbüslə çıxış etmirlər. Hesab edirəm ki, bu yöndə maarifləndirmə işi aparılmalıdır. Müəyyən sosial xarakterli çağırışlar səslənməlidir. İnzibati yolla özəl ali məktəbləri buna məcbur etmək olmaz. Gərək onlar özü bunda maraqlı olsunlar”.


ABŞ Konqresində Cümhuriyyətin 100 illik yubileyi ilə əlaqədar bəyanat\n4 İyun 2018 08:43\nABŞ Konqresinin Nümayəndələr Palatasının nüfuzlu üzvlərindən olan Mark Midouz Azərbaycan Demokratik Respublikasının 100 illiyi ilə əlaqədar bəyanatla çıxış etdib.\nOlaylar.az bildirirr ki, konqresmen bəyanatda ilk öncə, Azərbaycan Demokratik Respublikasının 100 illik yubileyinin qeyd olunduğunu diqqətə çatdırır. Seçkilər vasitəsilə müəyyən edilən dünyəvi hökumətə sahiblənmiş ilk müsəlman çoxluğa malik dövlət olan Azərbaycanın tərəqqiyə, davamlı islahata və əhalisinin yaşayışını yaxşılaşdırmaq istiqamətində səy göstərən dövlətlər üçün daim nümunə olacaqı bəyanatda vurğulanır. Mark Midouz həmçinin, Şimali Karolina əhalisi adından Azərbaycan icmasının həmin ştatda töhfəsini yüksək qiymətləndirir. Mühüm tarixi mərhələlərdən olan 1918-ci il istiqlal bəyannaməsindən sonra, Bolşevik işğalının Azərbaycanın müstəqilliyinə qısa zamanda son qoyduğu bəyanatda bildirilir.\nBəytanatın sonunda qeyd edilir ki, xüsusilə Amerika ilə yaxın əməkdaşlığın dəyərli və nadir olduğu bölgədə yerləşən müttəfiqlərimizin tarixi dövrlərinin Konqres tərəfindən tanınması olduqca vacibdir. Bununla əlaqədar, Azərbaycanın müstəqilliyinin yüz illiyinin tanındığı və bu münasibətlə təbriklərin çatdırıldığı bəyan edilir.\nQeyd etmək istərdik ki, sözügedən bəyanat cari ildə Azərbaycan Demokratik Respublikasının 100 illik yubileyi ilə bağlı ABŞ Konqresində verilmiş sayca beşinci bəyanatdır.


Rusiyalılara dollar proqnozu – FOTO - Azadliq Xeber\nRusiyalılara dollar proqnozu – FOTO\nRusiyalılara dollar proqnozu - FOTO\n22:12 xeber – Rusiyalı astroloq Pavel Qloba insanlara dollar almaq üçün meymun ilini gözləməyi məsləhət görüb.\nAzadlıq.az xəbər verir ki, anspress-in məlumatına görə, məşhur astroloq rusiyalılara ən azı fevral ayına qədər dollar almaq fikrindən vaz keçməyi məsləhət görüb. Şərq təqviminə əsasən 2016-cı il alovlu meymun ili üzərində təhvil olunur.\nPavel dollar almaq istəyən rusiyalılara təxminən 8 fevrala qədər səbr etməyi tövsiyyə edir. Parlaqlığı, rəngarəngliyi sevən meymun ilində dolların məzənnəsi dəyişməkdə davam edəcək.\nOnun fikirlərinə görə, dolları qısa müddətlik də olsa “parlaq gələcək” gözləyir. O, əmindir ki, Rusiya böyük səbr nümayiş etdirir və bundan sonrada etdirəcək.\nDollar Moskva birjasında fəal olaraq bahalaşmağa davam edir. Beləki dollar tarixində ilk dəfə olaraq 73 rubla qədər bahalaşıb. Dolların bahalaşması fonunda neftin qiyməti ucuzlaşmaqda davam edir.


Deputat oğlunun şəriki Azərbaycana ekstradisiya olunacaq\nAdının açıqlanmasını istəməyən zərərçəkənin məlumatına görə, H.Axundov və E.İbrahimov 2013-cü ilin əvvəlindən başlayaraq bizneslərini böyütmək adı ilə vətəndaşlardan pul toplamağa başlayıblar. Ümumilikdə 8 milyon manat pul toplanıb. Vətəndaşlara bildirilib ki, onlardan alınan pullar ofis ləvazimatlarının, katriclərin ölkəyə gətirilməsi və satışının təşkilinə yönəldilir, əldə olunan qazancdan onlara dividend (Şirkətin səhmdarları arasında bölünməli olan gəlirin bir hissəsi; hər bir səhmdarın payına düşən gəlir) veriləcək. Dividend ödənişi bir neçə ay davam edib. Həbib Axundov və Elnur İbrahimov dividend ödənişinin dayandırılmasının səbəbini izah etməyiblər. Vətəndaşlar Ziya Vəliyev, Elvin Vəliyev, Sabir Ağayev, Fərman Məmmədov və Şahin Məhərrəmov H.Axundovla E.İbrahimovun şirkətinə yatırdıqları pulları geri tələb ediblər. Lakin pulları geri qaytarılmayıb. Məsələyə deputat Elmira Axundova qarışıb. Vətəndaşlara vəd olunub ki, məsələ həllini tapacaq. Bundan 3 gün sonra – 9 sentyabr 2013-cü ildə Elnur İbrahimov ölkədən çıxıb.


2013-cü ildə banklara qoyulan əmanətlər artıb\n"Ötən il dövlət büdcəsi xərclərinin 32,6 faizi və ya 6 milyard 239 milyon manatı sosial təyinatlı xərclərin maliyyələşdirilməsinə yönəldilib"\nÖtən ildə 57 milyard manat ümumi daxili məhsul istehsal olunmaqla real artım 5,8 faiz olmuş, qeyri-neft sektoru üzrə isə 9,8 faiz artım əldə edilib, adambaşına düşən ümumi daxili məhsulun həcmi isə 4,4 faiz artaraq 6 min 132 manata (təxminən 8 min ABŞ dollarına) çatıb. APA-nın məlumatına görə, bunu ötən gün Nazirlər Kabinetinin iclasındakı çıxışında Azərbaycanın maliyyə naziri Samir Şərifov deyib.\nNazir qeyd edib ki, 2012-ci illə müqayisədə ötən il işləyənlərin orta aylıq əmək haqqı 6,2 faiz artaraq 423 manat, pullu xidmətlərin həcmi isə 8,2 faiz artaraq 6,5 milyard manat olub.\n"Ötən müddət ərzində manatın dəyəri sabit qalıb, inflyasiya 2,4 faiz təşkil edib və əhalinin pul gəlirlərinin artımından xeyli aşağı olub. 2013-cü ildə əhalinin banklarda olan əmanətlərinin məbləği 6,8 milyard manata çataraq 34 faiz artım əldə edilib", deyə maliyyə naziri bildirib.\nOperativ məlumata əsasən, ötən il dövlət büdcəsinin mədaxili 19 milyard 494 milyon manat və ya 101,8 faiz yerinə yetirilməklə 2012-ci illə müqayisədə 2 milyard 213 milyon manat və ya 12,8 faiz çox olub. Qeyri-neft sektorundan əldə olunan daxilolmalar 2012-ci illə müqayisədə 584 milyon manat və yaxud 13 faizə yaxın artıb.\nTəsdiq olunmuş proqnoza Vergilər Nazirliyi və Dövlət Gömrük Komitəsi müvafiq olaraq 104,1 faiz və 100,2 faiz əməl edərək büdcəyə 6 milyard 664 milyon manat və 1 milyard 383 milyon manat vəsait təmin ediblər ki, bu da 2012-ci ilə nisbətən müvafiq olaraq 639 milyon manat (10,6 faiz) və 175 milyon manat (14,5 faiz) çoxdur.\nÖtən ildə dövlət büdcəsi vəsaiti hesabına əsas dövlət vəzifələrinin sabit maliyyələşdirilməsi təmin edilib, əmək haqları, müavinətlər, pensiyalar üzrə öhdəliklər tam və vaxtında yerinə yetirilib.\n2013-cü ildə dövlət büdcəsinin xərcləri 19 milyard 112 milyon manat və yaxud 96,3 faiz yerinə yetirilib. Bu, 2012-ci illə müqayisədə 1 milyard 697 milyon manat və ya 9,7 faiz çox deməkdir.\nÖtən il dövlət büdcəsi xərclərinin 32,6 faizi və ya 6 milyard 239 milyon manatı sosial təyinatlı xərclərin (elm, təhsil, səhiyyə, mədəniyyət, idman xərcləri) maliyyələşdirilməsinə yönəldilib ki, bu da 2012-ci illə müqayisədə 598 milyon manat və ya 10,6 faiz çoxdur.\nÖtən il minimum əmək haqqının 13 faiz, əmək pensiyasının baza hissəsinin 17,6 faiz, bütün növ sosial müavinətlərin 10-67 faiz çərçivəsində artımı təmin edilib. Dövlət sektorunda çalışanların əmək haqları isə ən azı 10 faiz həcmində artırılıb.\nTətbiq olunmuş artımlar təxminən 3 milyon nəfərdən çox insanın yaşayış səviyyəsinin yaxşılaşdırılmasına zəmin yaradıb.\n2013-cü ildə məcburi köçkünlərin mənzil-məişət şəraitinin və sosial təminatının yaxşılaşdırılmasına dövlət büdcəsindən və Neft Fondunun büdcəsindən üst-üstə 522 milyon manat vəsait yönəldilib. Məcburi köçkünlərə ərzaq təminatı ilə bağlı 110 milyon manat sosial müavinət, bəzi kommunal xidmətləri (elektrik enerjisi, qaz, su və s.) üzrə güzəştlərin tətbiqi ilə bağlı 96 milyon manat vəsait ödənilib, sosial müavinətlərin aylıq məbləği isə 10 faiz artırılıb.\n2013-cü ildə vətəndaşların keçmiş SSRİ Əmanət Bankında qalan əmanətlərinin fərdi birdəfəlik ödənilməsi prosesi başa çatıb. Ödənişə başlanıldığı andan MDB məkanında rekord müddətdə, yəni 1 il 7 ay ərzində 1 milyon 623 minə yaxın əmanət hesabı üzrə 597 milyon manat fərdi birdəfəlik ödəmələr həyata keçirilib.\nAzərbaycan Silahlı Qüvvələrinin müasir texnika və avadanlıqlarla təchiz edilməsi və hərbçilərin sosial rifah halının daha da yaxşılaşdırılması istiqamətində kompleks tədbirlərin həyata keçirilməsi 2013-cü ildə də prioritet hədəflərdən olub, ötən il bu məqsədə dövlət büdcəsinin faktiki xərclərinin 15 faizi (2 milyard 867 milyon manat) səviyyəsində vəsait yönəldilib.\nÖlkənin maliyyə balansında tarazlıq gözlənilməklə 2013-cü ildə iqtisadiyyata rekord səviyyədə sərmayə qoyulub. Dövlət əsaslı vəsait qoyuluşu da ən yüksək səviyyəyə çatıb, 7 milyard manat səviyyəsində vəsait yönəldilib. Həmin vəsaitdən sosial-mədəni və məişət təyinatlı obyektlərin (elm, təhsil, səhiyyə, mədəniyyət, idman və s.) tikintisi və yenidən qurulması üçün 2 milyard 37 milyon manat, enerji, su və qaz təchizatı, nəqliyyat, kommunal, meliorasiya və digər infrastrukturların tikintisi və yenidən qurulması üçün 3 milyard 743 milyon manat, Naxçıvan Muxtar Respublikasında həyata keçirilən investisiya layihələrinin maliyyələşdirilməsi üçün 262 milyon manat, digər layihələrin maliyyələşdirilməsi üçün isə 873 milyon manat vəsait sərf edilib.\nDövlət büdcəsinin investisiya xərcləri ilə yanaşı, ölkədə yol, su təchizatı və meliorasiya, kənd təsərrüfatına, sosial və digər infrastrukturların tikintisinə və yenidən qurulmasına Azərbaycan hökuməti tərəfindən xaricdən cəlb olunmuş kreditlər hesabına təxminən 754 milyon manat məbləğində vəsait sərf edilib. Dövlət Neft Fondunun vəsaiti hesabına ölkədə və xaricə qoyulmuş sərmayələr hesabına həyata keçirilən bir sıra investisiya layihələrinin icrası üçün ötən il 1 milyard 74 milyon manat vəsait yönəldilib.\nŞəhər, rayon və qəsəbələrdə abadlıq və quruculuq işlərinin davam etdirilməsi, kəndlərarası yolların tikintisi və digər zəruri tədbirlərin maliyyələşdirilməsi üçün 2013-cü ildə Azərbaycan Respublikası Prezidentinin Ehtiyat Fondundan 347 milyon manat vəsait ayrılıb.\nHesabat ilində regionların sosial-iqtisadi inkişafında sürətli dinamika təmin edilib, bütövlükdə regionlarda 380-dən çox sənaye, kənd təsərrüfatı, xidmət və ticarət müəssisəsi fəaliyyətə başlayıb, 237 məktəb, 47 bağça, 30 səhiyyə, 25 idman, 45 mədəniyyət və digər sosial obyektlər tikilib və ya əsaslı bərpa olunub, 470-ə yaxın müəssisənin isə tikintisi davam etdirilir.\n2013-cü ildə sahibkarlığın inkişafına dövlət dəstəyi daha da gücləndirilib, iqtisadiyyatın müxtəlif sahələri üzrə 4468 sahibkara 275 milyon manat güzəştli kredit verilib ki, bunun da 150 milyon manatını dövlət büdcəsindən ayrılmış vəsait təşkil edir.\nMaliyyə naziri çıxışının sonunda qeyd edib ki, dövlət və icmal büdcələrinin şəffaflığının, səmərəliliyinin və ünvanlılığının təmin edilməsi istiqamətində işlər 2013-cü ildə də davam etdirilib, dövlət büdcəsi xərclərinin yarıdan çox hissəsinin proqramlar və məqsədli tədbirlər əsasında tərtibinə və icrasına nail olunub.


“Şagirdlərimizə repetitor yanına getməyə icazə verilmir” – Mübariz İbrahimov adına kompleksdə mükəmməl addım - AzEdu.az AZƏRBAYCAN TƏHSİL PORTALI\n“Şagirdlərimizə repetitor yanına getməyə icazə verilmir” – Mübariz İbrahimov adına kompleksdə mükəmməl addım\n“Abituriyent” jurnalının 12-ci nömrəsində orta təhsil müəssisələrinin 2018-2019-cu tədris ilində göstərdikləri nəticələr qeyd olunub.\nJurnalda Milli Qəhrəman Mübariz İbrahimov adına Biləsuvar Bağça-Lisey-Məktəb Kompleksinin də adı keçir.\nBu təhsil müəssisəsini təmsil edən orta statistik abituriyentin qəbul imtahanında 625.310 topladığı qeyd olunub. Jurnalda yazılanlara görə, ötən qəbul imtahanlarında lisey məzunlarının hamısı 500, 20 nəfəri isə 600-dən çox bal toplayıb.\n“Bu il ən yüksək nəticəmiz 689 baldır”\nXI sinif şagirdlərinin sinif rəhbəri isə həmin məktəbin sosial proqramlar üzrə şöbə müdiri Ayşən Kazımlıdır.\nAzEdu.az imtahan nəticələri ilə bağlı onun fikirlərini öyrənib. Müəllim bildirib ki, bu il də nəticələr keçənilki kimi yaxşıdır:\n“Builki XI sinif şagirdlərinin də hər biri 500-dən yuxarı bal toplayıb. Ən aşağı nəticə 500 baldır. Yay imtahanlarından sonra nəticələri daha dəqiq biləcəyik. Amma yay imtahanlarını nəzərə almasaq, hələlik ən yüksək nəticəmiz 689 baldır. Hesablamalarımıza əsasən, yay qəbul imtahanlarından sonra yetirmələrimiz arasında 692 bal toplayan da ola bilər.\nO, bildirib ki, məktəbin bütün XI siniflərinə bir müəllim rəhbərlik edir. Sinif rəhbəri hər hansı fənni tədris etmir.\n“Uğurun bir sirri var : vicdanla işləmək”\nMüəllimin sözlərinə görə, təhsil kompleksi 6 ildir ki, Respublika birincisidir:\n“Bu uğurun bir sirri var: vicdanla işləmək. Burada hər kəs işinə məsuliyyətlə yanaşır. Məqsədimiz birinciliyi hər zaman əlimizdə saxlamaqdır. Buna nail olmaq üçün şagirdlərlə hərtərəfli iş aparırıq.\nBilirsiz ki, bu il abituriyentlər yeni sistemlə imtahan veriblər. Amma bu, yüksək nəticələrə əngəl olmayıb. Yay qəbul imtahanlarından sonra nəticələrin daha da artacağına inanıram”.\n“Şagirdlərimiz repetitor yanına getmirlər”\nO, bildirib ki, məktəbdə bütün ixtisas qruplarına hazırlaşan şagirdlər var. Məktəblilərə digər fənlər də tədris olunsa da, əsas üstünlük ixtisas qruplarının fənlərinə verilir. Amma qazanılan uğur yalnız bunun nəticəsi deyil:\n“Məktəb-lisey kompleksinə qəbul V sinifdən imtahan yolu ilədir. Amma yuxarı siniflərdə də əlavə qəbullar həyata keçirilir. V sinifdən bura qəbul olunmaq istəyən şagird Azərbaycan dili, Riyaziyyat və Məntiqdən imtahan verməlidirlər. İngilis dilini bilmək isə üstünlük hesab olunur.\nŞagirdlərimiz repetitor yanına əlavə hazırlığa getmirlər. Liseydə buna icazə verilmir.\nBurada nə keçirlərsə, odur. Heç şagirdlərin özlərinin də əlavə hazırlığa ehtiyacları olmur. Məktəblinin hər hansı mövzudan çətinliyi varsa, müəllimlər dərsdən sonra da burada qalıb onunla əlavə məşğul olurlar. Təsəvvür edin, müəllim heç bir təmənna güdmədən öz vaxtını ayırır və dərsdən sonra şagirdlə məşğul olur.\nXI siniflərdə 31 şagird təhsil alır. Amma işi elə qururuq ki, dərs prosesində heç bir məktəbli diqqətdən kənar qalmır. Hər ay sınaq imtahanları keçiririk”.\nMəktəbdə tədris saat 8-dən 4-ə qədər davam edir. Təbii ki, yemək saatları da bura daxildir.\nAyşən müəllim onu da bildirir ki, bu il də nəticələrin yüksək olmasına baxmayaraq, daha çox bal gözlədiyi şagirdləri olub:\n“Amma hər şey dərsdən asılı deyil. Uşaqların şəxsi həyatlarını da nəzərə alaq. Ailəsində problem olan, fikrini toparlaya bilməyənlər də ola bilər. Yaş dövrünün nəzərə alsaq, belə problemlər çox olur.\nBunları nəzarətdə saxlamağa, sinfin bütün problemlərini həll etməyə çalışıram”.\nBu bölməyə aid digər xəbərlər Təhsil müəssisəsi açmaq istəyənlər bunları niyə bilmirlər? –Böyük rəqəmlər\n24.11.2019 | 12:07\nMəktəbəhazırlıq qruplarında – beşyaşlıların bir günü\nDeputatlar uşaqlarla bağlı qanun layihəsi təsdiqləndi\n30.09.2019 | 13:51\nMəktəbəhazırlıq qruplarına qeydiyyat zamanı ən çox yaşanan problem – Çıxış yolu\nİcma əsaslı məktəbəqədər təhsil müəssisələrinin sayı – SİYAHI\n07.09.2019 | 10:41\nƏrizəsi qeydiyyata alınanlar sənədlərini bugündən təqdim edə bilərlər\n02.09.2019 | 09:31\n01.09.2019 | 16:17\n01.09.2019 | 11:32\n29.08.2019 | 15:10